open-index/open-wikipedia-markdown huggingface dataset:
അവയവദാനം

ശരീരകലകളും അവയവങ്ങളും ജീവനുള്ളതോ മറിച്ചോ ആയ ഒരു മനുഷ്യ ശരീരത്തിൽ നിന്നും ജീവനുള്ള ഒരാളുടെ ശരീരത്തിലേക്ക് ശസ്ത്രക്രിയ വഴി മാറ്റി സ്ഥാപിക്കുന്ന പ്രവർത്തി. . 

## മാറ്റിവയ്ക്കാവുന്ന വിവിധ അവയവങ്ങളും കലകളും
* കണ്ണുകൾ
* വൃക്കകൾ
* കരൾ
* ഹൃദയം
* മദ്ധ്യകർണത്തിലെ ഓസിക്കിളുകൾ എന്ന അസ്ഥികൾ
* മജ്ജ
* ശ്വാസകോശം
* പാൻക്രിയാസ്
* മുഖവും കൈകാലുകളും ലിംഗവും പോലെയുള്ള ശരീരഭാഗങ്ങൾ
* ത്വക്ക്
മനുഷ്യശരീരത്തിൽ എട്ടു പേർക്ക് എങ്കിലും ജീവൻ നിലനിർത്താനുള്ള പ്രധാന അവയവങ്ങളുണ്ട് . വീണ്ടും ഉപയോഗിക്കാവുന്ന മുപ്പതിലേറെ ശരീര ഭാഗങ്ങൾ വേറെയും . 
വിദേശ രാജ്യങ്ങളിൽ പലയിടത്തും സർക്കാർ തലത്തിൽ അവയവ ബാങ്ക് സംവിധാനമുണ്ട് . മസ്തിഷ്ക മരണം സംഭവിക്കുന്നവരുടെ അവയവങ്ങൾ ശേഖരിച്ചു നൽകുന്ന ഈ മാതൃക തമിഴ്നാടും ആന്ധ്രാപ്രദേശും നടപ്പാക്കുന്നു.

കേരള സർക്കാർ നിയോഗിച്ച കമ്മീഷൻ ,തമിഴ്നാട് മാതൃക പഠിച്ചു രൂപീകരിച്ച പദ്ധതിയാണ് "മൃതസഞ്ജീവനി" .അവയവദാനതിനു സന്നദ്ധരായവരുടെ സമ്മത പത്രം ശേഖരിക്കുകയാണ് ആദ്യ ഘട്ടം.

## നൈതികത സംബന്ധിച്ച വിഷയങ്ങൾ
### വധശിക്ഷയ്ക്കു വിധിക്കപ്പെട്ടവരുടെ അവയവങ്ങൾ ഉപയോഗിക്കൽ

## അവലംബം

## പുറത്തേയ്ക്കുള്ള കണ്ണികൾ
* മലയാളമനോരമയുടെ സമ്മതപത്രം ഇവിടെനിന്നും   ഡൌൺലോഡ് ചെയ്യാം.

വർഗ്ഗം:ദാനം
വർഗ്ഗം:ശരീരാവയവങ്ങൾ
മൂക്കൻ കുരുടി

അപൂർവമായ ഒരു ഉഭയജീവിവർഗമാണ് **ഇഗ്‌ത്യോഫിസ് ലോൻഗിസിഫാലസ്**' (Ichthyophis longicephalus). **മൂക്കൻ കുരുടി** തുടങ്ങിയ നാടൻ പേരുകളിലറിയപ്പെടുന്ന വലിയ വിരകളുടെ രൂപമുള്ള ഉഭയജീവികളാണ് 'ലോൻഗിസിഫാലസ്' ഉൾപ്പെടെയുള്ള സീസിലിയൻ വർഗത്തിലെ ജീവികൾ. തികച്ചും നിരുപദ്രവകാരികളാണ് ഈ ജീവിവർഗം. ഉഷ്ണമേഖലാവനപ്രദേശത്തെ മണ്ണിന്റെയും പരിസ്ഥിതിവ്യൂഹത്തിന്റെയും നിലനിൽപ്പിന് ലോൻഗിസിഫാലസുകൾ പോലുള്ള ജീവികളും അനിവാര്യമാണ് എന്നു കരുതപ്പെടുന്നു. ഐ.യു.സി.എൻ. ചുവപ്പുപട്ടികയിൽ 'നിലവിൽ വിവരമില്ല' എന്നാണ് ലോൻഗിസിഫാലസ് വർഗത്തിന്റെ പദവി.നീളൻ ശരീരത്തിന്റെ മേൽഭാഗം ഇരുണ്ട തവിട്ടും, അടിഭാഗം മഞ്ഞനിറവുമുള്ള ജീവികളാണ് ലോൻഗിസിഫാലസുകൾ. 25 മുതൽ 30 സെന്റീമീറ്റർ വരെ നീളമുണ്ട്. ഉഷ്ണമേഖലാ വനപ്രദേശത്ത് ഈർപ്പമുള്ള മണ്ണിലാണ് ഇവ കാണപ്പെടുന്നത്. ഉപനിര പേര് (ലോൻജിസിഫാലസ്) സൂചിപിക്കുന്നത് ഇവയുടെ ഉരുണ്ട് നീണ്ട തലയെ ആണ്. 

## കേരളത്തിൽ
1979 ന് ശേഷം ഇതുവരെ കണ്ടിട്ടില്ലാത്ത ഈ ഉഭയജീവിയെ കേരളത്തിലെ വിവിധ വനപ്രദേശങ്ങളിൽ കണ്ടെത്തിയിരുന്നു. കണ്ണൂരിലെ ആറളം വനമേഖല, കോഴിക്കോട്ടെ കണിയാട് റിസർവ് ഫോറസ്റ്റ് എന്നിവിടങ്ങളിൽ നിന്നാണ് ലോൻഗിസിഫാലസ് വർഗത്തെ പുതിയതായി കണ്ടെത്തിയത്. 1990 ൽ വയനാട്ടിലെ തിരുനെല്ലിയിൽ നിന്ന് ശേഖരിച്ച് അമേരിക്കയിലെ മിഷിഗൺ സർവകലാശാലയിൽ സൂക്ഷിച്ചിട്ടുള്ള സാമ്പിളും ആ വർഗത്തിന്റേതാണെന്ന് ജനിതകപഠനം തെളിയിച്ചു.

സൈലന്റ് വാലി ഉൾപ്പെടെ പാലക്കാട് ചുരത്തിന് വടക്ക് നാലിടത്ത് ഇവയെ  കണ്ടെത്തിയിരുന്നു. സുവോളജിക്കൽ സർവെ ഓഫ് ഇന്ത്യയിലെ ഡോ.ആർ.എസ്.പിള്ളയാണ് ലോൻഗിസിഫാലസിനെ 1979 ൽ സൈലന്റ് വാലിയിലെ കുന്തിപ്പുഴയ്ക്ക് സമീപത്തുനിന്ന് കണ്ടെത്തിയത്. സൈലന്റ് വാലി പ്രശ്‌നം കത്തിനിന്ന സമയമായിരുന്നു അത്. 'സെർച്ച് ഫോർ ദി ലോസ്റ്റ് ആംഫീബിയൻസ്' പരിപാടിയുടെ ഭാഗമായി 2010 ൽ ഇന്ത്യയിൽ നടന്ന ഏക പര്യവേക്ഷണം ലോൻഗിസിഫാലസിനെ വീണ്ടും കണ്ടെത്താൻ കേരളത്തിൽ നടന്നതാണ്.
കണ്ണൂരിലെ ആറളം വന്യജീവി മേഖലയിൽ നിന്നും കോഴിക്കോട് വെള്ളരിമലയ്ക്ക് സമീപം കണിയാട് റിസർവ് ഫോറസ്റ്റിൽ നിന്നും  ലോൻഗിസിഫാലസ് വർഗത്തെ കണ്ടെത്തിയിട്ടുണ്ട്. കൂടുതൽ ഗവേഷണത്തിൽ യു.എസിലെ മിഷിഗണിൽ സൂക്ഷിച്ചിട്ടുള്ള തിരുനെല്ലിയിൽനിന്നുള്ള 1990 ലെ സാമ്പിളും ലോൻഗിസിഫാലസിന്റേതാണെന്ന് തെളിഞ്ഞു.

തിരുവനന്തപുരം രാജീവ് ഗാന്ധി സെന്റർ ഫോർ ബയോടെക്‌നോളജിയിലാണ് ലോൻഗിസിഫാലസിന്റെ ഡി.എൻ.എ.വിശകലനം നടത്തിയത്. ടാക്‌സോണമിക്കൽ പഠനം ലണ്ടനിൽ നാച്ചുറൽ ഹിസ്റ്ററി മ്യൂസിയത്തിലാണ് നടന്നത്.

## അവലംബം

വർഗ്ഗം:ഉഭയജീവികൾ
അസ്ത്ര

ഇന്ത്യയുടെ, ആകാശത്തുനിന്ന് ആകാശത്തേക്കു തൊടുക്കാവുന്ന ശബ്ദാതിവേഗ മിസൈലാണ് 'അസ്ത്ര'. ഇന്ത്യയുടെ പ്രതിരോധ ഗവേഷണ സംഘടന (ഡി.ആർ.ഡി.ഒ.) വികസിപ്പിച്ചുവരുന്ന മിസൈലിന്റെ ഇടക്കാല പരീക്ഷണം 2012 ഡിസംബറിൽ നടന്നു. ഒഡീഷയിലെ ബാലസോറിനടുത്തുള്ള ചന്ദിപ്പുരിലെ ഇന്റഗ്രേറ്റഡ് ടെസ്റ്റ് റേഞ്ചിൽ വെള്ളിയാഴ്ച ഉച്ചയ്ക്ക് ഒന്നരയോടെയായിരുന്നു പരീക്ഷണം. പൈലറ്റില്ലാ വിമാനമായ 'ലക്ഷ്യ'യുടെ പിന്തുണയോടെ പറന്ന വസ്തുവിനെ പരീക്ഷണമിസൈൽ ഇടിച്ചുതകർത്തു.
## സവിശേഷതകൾ
ശബ്ദാതിവേഗ ലക്ഷ്യങ്ങളെ തകർക്കാൻ ശേഷിയുള്ള ഈ മിസൈലിന് 3.8 മീറ്റർ നീളവും 178 മില്ലിമീറ്റർ വ്യാസവും 160 കിലോഗ്രാം ഭാരവുമുണ്ട്. 15 കിലോ ആണവേതര ആയുധം ഘടിപ്പിക്കാൻ കഴിയുന്ന മിസൈൽ ഏതു യുദ്ധവിമാനത്തിൽനിന്നും പ്രയോഗിക്കാനാവും. ഏത് പോർ വിമാനത്തിലും ഇത് ഉപയോഗിക്കാം. തുടക്കത്തിൽ സുഖോയ് 30 എംകെഐ വിമാനത്തിൽ ഘടിപ്പിക്കാൻ ലക്ഷ്യമിട്ടാണ് വികസിപ്പിച്ചതെങ്കിലും മിറാഷ്-2000, മിഗ്-29, ജാഗ്വാർ, തേജസ് വിമാനങ്ങളിലും ഉപയോഗിക്കാം.
ഭാവിയുടെ മിസൈൽ എന്നാണ് ഡിആർഡിഒ അധികൃതർ അസ്ത്രയെ വിശേഷിപ്പിക്കുന്നത്. മിസൈൽ വേധ മിസൈലായും സൂപ്പർസോണിക് മിസൈലായും ഇത് ഭാവിയിൽ ഉപയോഗിക്കാം.
## അവലംബം

## പുറം കണ്ണികൾ

* Globalsecurity
* http://www.bharat-rakshak.com/MISSILES/aam/astra-aam.html 
* DRDL to develop Astra missile

വർഗ്ഗം:ഇന്ത്യ വികസിപ്പിച്ചെടുത്ത മിസൈലുകൾ
ശിബ്‌ദാസ് ഘോഷ്

**ശിബ്ദാസ് ഘോഷ്**(5 ഓഗസ്റ്റ് 1923 - 5 ഓഗസ്റ്റ് 1976). ഒരു ഇന്ത്യൻ കമ്യൂണിസ്റ്റ് രാഷ്ട്രീയക്കാരനായിരുന്നു. നിരവധി ദശാബ്ദങ്ങളായി അദ്ദേഹം ഇന്ത്യയിലെ കമ്യൂണിസ്റ്റ് പ്രസ്ഥാനത്തിൽ പങ്കെടുത്തിരുന്നു. സോഷ്യലിസ്റ്റ് യൂണിറ്റി സെന്റർ ഓഫ് ഇന്ത്യ (കമ്യൂണിസ്റ്റ്) യുടെ സ്ഥാപക ജനറൽ സെക്രട്ടറിയും ഇദ്ദേഹമായിരുന്നു.

1923 ഓഗസ്റ്റ് 5-ന് ഢാക്കയിൽ (ഇപ്പോൾ ബംഗ്ലാദേശിന്റെ തലസ്ഥാനം) ഒരു മധ്യവർഗ്ഗ കുടുംബത്തിൽ ജനിച്ചു. 13-ആം വയസ്സിൽ അനുശീലൻ സമിതിയിലൂടെ ഇന്ത്യൻ സ്വാതന്ത്യ സമര പോരാളിയായി. ക്വിറ്റ് ഇന്ത്യാ പ്രക്ഷോഭത്തെ തുടർന്ന് ജയിലിലായി. ജയിലിൽ വച്ച് മാർക്സിസ്റ്റ് ദർശനം മനസ്സിലാക്കി. 1948 ഏപ്രിൽ 24ന് പശ്ചിമ ബംഗാളിലെ ജോയ് നഗറിൽ എസ്.യു.സി.ഐ. ക്ക് രൂപം നൽകി.ചെറുപ്പത്തിൽത്തന്നെ മാനവേന്ദ്രനാഥ റായുടെ ആശയങ്ങളിൽ ആകൃഷ്ടനായിരുന്നു അദ്ദേഹം.1942 ൽ ക്വിറ്റ് ഇന്ത്യാ പ്രസ്ഥാനത്തിൽ ചേർന്നു.പിന്നീട് മൂന്നു വർഷത്തേയ്ക്ക് അറസ്റ്റ് ചെയ്ത് തടവിലാക്കപ്പെട്ടു. അവിടെ അദ്ദേഹം മാർക്സിസം-ലെനിനിസം നന്നായി പഠിച്ചു. പിന്നീട് 1948 ൽ നിഖിൽ മുഖർജിയുടെ സഹപ്രവർത്തകരുമായി ചേർന്ന് എസ്.യു.സി.ഐ (സി) സംഘടിപ്പിച്ചു. 

1976 ആഗസ്റ്റ് 5 ന് 53-ആം ജന്മദിനത്തിൽ കൊൽക്കത്തയിൽ അന്തരിച്ചു. പ്രധാന കൃതികൾ കമ്മ്യൂണിസ്റ്റ് ക്യാമ്പിലെ സ്വയം വിമർശനം, ഇന്ത്യൻ മണ്ണിലെ യഥാർത്ഥ കമ്മ്യൂണിസ്റ്റ് പാർട്ടി എസ്.യു.സി.ഐ. മാത്രമാണ് എന്തുകൊണ്ട്, ഇന്ത്യയിലെ സാംസ്കാരിക പ്രസ്ഥാനവും നമ്മുടെ കർത്തവ്യങ്ങളും, തൊഴിലാളി വർഗ്ഗ പ്രസ്ഥാനത്തെപ്പറ്റി, മാർക്സിസവും മനുഷ്യ സമൂഹത്തിൻറെ വികാസവും, മാർക്സിസത്തിൻറെയും ദ്വന്ദ്വാത്മക ഭൗതിക വാദത്തിൻറെയും ചില വശങ്ങളെ പറ്റി, വിദ്യാർത്ഥികളുടേയും യുവാക്കളുടേയും കർത്തവ്യങ്ങൾ എന്നിവയാണ്. 

## അവലംബം

## ബാഹ്യ ലിങ്കുകൾ
* SUCI (C) Central Committee's Homage to Shibdas Ghosh 
* Marxists Internet Archive: Shibdas Ghosh 

### പ്രസിദ്ധീകരിച്ച പ്രസംഗങ്ങൾ
*Why SUCI(C) is the only genuine Communist Party in India 
*Marxism and the development of human society 
* Some aspects of Marxism and Dialectical Materialism 
*On communal problem 
*The cultural movement in India and our tasks  
*A few economic problems 
*Self-criticism of the Communist camp 
*On the report of the Twentieth Congress of the CPSU 
*An appeal to the leaders of the international communist movement 
*Some questions on the Way the Cuban Crisis had been Solved 

വർഗ്ഗം:1923-ൽ ജനിച്ചവർ

വർഗ്ഗം:ഓഗസ്റ്റ് 5-ന് ജനിച്ചവർ
വർഗ്ഗം:ബംഗാളി സാഹിത്യകാരന്മാർ
വർഗ്ഗം:അനുശീലൻ സമിതി
ഓർമ്മയ്ക്കായി

1982-ൽ ഭരതൻ സംവിധാനം ചെയ്ത് പുറത്തിറങ്ങിയ മലയാളചലച്ചിത്രമാണ് ***ഓർമ്മയ്ക്കായി***. ജോൺപോൾ രചന നിർവ്വഹിച്ചിരിക്കുന്ന ഈ ചിത്രത്തിൽ ഭരത് ഗോപി, മാധവി എന്നിവരാണ് പ്രധാനവേഷങ്ങളിൽ അഭിനയിച്ചിരിക്കുന്നത്. മികച്ച നടൻ, മികച്ച നടി എന്നിവയുൾപ്പെടെ ഏഴ് സംസ്ഥാന ചലച്ചിത്രപുരസ്കാരങ്ങൾ ഈ ചിത്രം നേടി.

## കഥാസംഗ്രഹം
ഫോട്ടോഗ്രാഫറും ശിൽപ്പിയുമായ നായകൻ ഊമയാണ്. ആംഗ്ലോ ഇന്ത്യൻ മോഡലായ സൂസന്ന ബലാൽക്കാരം ചെയ്യപ്പെട്ടതിനെത്തുടർന്ന് എല്ലാം തകർന്ന അവസ്ഥയിൽ നിൽക്കുമ്പോൾ ഫോട്ടോഗ്രാഫർ അവളെ തന്റെ ജീവിതത്തിലേക്ക് ക്ഷണിക്കുന്നു. പക്ഷേ, സൂസന്നയെ ബലാത്സഗം ചെയ്ത അക്രമി അവരുടെ ജീവിതത്തിലേക്ക് വീണ്ടും കടന്നുവരുന്നു. തുടർന്ന് നടക്കുന്ന സംഘട്ടനത്തിൽ നായകൻ കൊല്ലപ്പെടുന്നു. സൂസന്നയുടെ ജീവിതം വീണ്ടും ദുരന്തത്തിലേക്ക് വഴുതിവീഴുന്നു.

## അഭിനേതാക്കൾ
* ഭരത് ഗോപി – നന്ദഗോപാൽ
* മാധവി – സൂസന്ന
* അടൂർ ഭാസി
* നെടുമുടി വേണു
* ഇന്നസെന്റ്
* കെ.പി.എ.സി. ലളിത

## സംഗീതം

## പുരസ്കാരങ്ങൾ
; കേരളസംസ്ഥാന ചലച്ചിത്രപുരസ്കാരം 1982
* മികച്ച രണ്ടാമത്തെ ചലച്ചിത്രം
* മികച്ച നടൻ – ഭരത് ഗോപി
* മികച്ച നടി – മാധവി
* മികച്ച ഛായാഗ്രഹണം – വസന്ത് കുമാർ
* മികച്ച ചിത്രസംയോജനം – എൻ.പി. സുരേഷ്
* മികച്ച സംഗീതസംവിധാനം – ജോൺസൺ
* മികച്ച കലാസംവിധാനം – ഭരതൻ

## പുറത്തേയ്ക്കുള്ള കണ്ണികൾ
* 
* ''ഓർമ്മക്കായ്''  – മലയാളസംഗീതം.ഇൻഫോ

വർഗ്ഗം:1982-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഭരതൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:ജോൺസൺ സംഗീതം പകർന്ന ചലച്ചിത്രങ്ങൾ
അണ്ണൻ തമ്പി

2008ൽ റിലീസ് ചെയ്ത ഒരു മലയാളചലച്ചിത്രമാണ് **അണ്ണൻ തമ്പി**. അൻവർ റഷീദാണ് ഈ സിനിമ സംവിധാനം ചെയ്തിരിക്കുന്നത്. മമ്മൂട്ടി ഇരട്ടവേഷത്തിൽ അഭിനയിച്ച ഈ ചിത്രത്തിൽ ലക്ഷ്മി റായ്, ഗോപിക, സിദ്ധിഖ് തുടങ്ങിയവരും അഭിനയിച്ചിരിക്കുന്നു. രാഹുൽരാജാണ് ഈ സിനിമയുടെ സംഗീതസംവിധാനം നിർവഹിച്ചിരിക്കുന്നത്.
## കഥ
അപ്പു,അച്ചു എന്നീ ഇരട്ട സഹോദരന്മാരുടെ കഥയാണ് ചിത്രം പറയുന്നത്. ഇരട്ട സഹോദരന്മാരായ ഇവർ ചെറുപ്പം മുതൽ യോജിച്ച് പോരാത്തവരാണ്. അപ്പുവിനോട് അച്ചുവിനോടുള്ള വിരസത മൂലം ജ്യോത്സ്യൻ അമ്മാവന്റെ കൂടെ പൊള്ളാച്ചിയിലേക്ക് പോകാൻ ആരാഞ്ഞു.

## അഭിനേതാക്കൾ
* മമ്മൂട്ടി -------- അപ്പു/അച്ചു
* ഗോപിക ----------- ലക്ഷ്മി (അച്ചുവിന്റെ ഭാര്യ)
* ലക്ഷ്മി റായ് ---------- തേന്മൊഴി (അപ്പുവിന്റെ ഭാര്യ)
* ശിവാനി ഭായ് ---------- അമ്മു
* ജനാർദ്ദനൻ ------- രാവുണ്ണി (അപ്പുവിന്റെയും അച്ചുവിന്റെയും അച്ഛൻ)
* സിദ്ധിക്ക്- ഗോവിന്ദൻകുട്ടി
* സുരാജ് വെഞ്ഞാറമൂട്
* ഹരിശ്രീ അശോകൻ 
* രാജൻ പി. ദേവ്
* ജയകുമാർ
* മോഹൻ ജോസ്
* സലീം കുമാർ
* കെ.പി.എ.സി. ലളിത
* അനിൽ മുരളി
* മണിയൻപിള്ള രാജു
* സോനു -------- അപ്പു (കുട്ടിക്കാലം)
* മോനു -------- അച്ചു (കുട്ടിക്കാലം)
* ആദിൽ

## സംഗീതം
ഈ ചിത്രത്തിലെ എല്ലാ ഗാനങ്ങളും സംവിധാനം ചെയ്തിരിക്കുന്നത് രാഹുൽരാജാണ്. 

## പ്രതികരണം
മികച്ച പ്രതികരണമാണ് ഈ സിനിമക്ക് ബോക്സ് ഓഫീസിൽനിന്ന് ലഭിച്ചത്. 2008ലെ ബ്ലോക്ബസ്റ്ററുകളിൽ ഒന്നായിരുന്നു ഈ സിനിമ. ഈ സിനിമയിലെ പാട്ടുകളും വളരെ ശ്രദ്ധയാകർഷിച്ചു.

## പുറത്തേക്കുള്ള കണ്ണികൾ
* 
* ''അണ്ണൻ തമ്പി''   Indiaglitz.comൽ നിന്ന്

വർഗ്ഗം:2008-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:അൻവർ റഷീദ് സംവിധാനം ചെയ്ത ചലച്ചിത്രങ്ങൾ
വർഗ്ഗം:ജോജു ജോർജ് അഭിനയിച്ച ചലച്ചിത്രങ്ങൾ
ഫ്രീഡ്റിക് ഏൺസ്റ്റ് ഡോൺ

ജർമൻ ഭൗതികശാസ്ത്രജ്ഞനായിരുന്നു **ഫ്രീഡ്റിക് ഏൺസ്റ്റ് ഡോൺ** (1848 ജൂലൈ 27 – 1916 ഡിസംബർ 16). പ്രകാശികം, വൈദ്യുതി, വികിരണങ്ങൾ, റേഡിയോ ആക്റ്റീവത എന്നീ മേഖലകളിൽ ഗവേഷണം നടത്തി. 1878-ൽ *ഡോൺ പ്രഭാവം* (Dorn effective)എന്ന പ്രതിഭാസവും 1900-ൽ റഡോൺ എന്ന മൂലകവും ഇദ്ദേഹം കണ്ടുപിടിച്ചു.

## ഭൗതികശാസ്ത്ര ഗവേഷകൻ

ഡോൺ 1848 ജൂലൈ 27-ന് കിഴക്കൻ പ്രഷ്യയിൽ ജനിച്ചു. 1880-1910 കാലഘട്ടത്തിൽ ഭൌതികശാസ്ത്ര ഗവേഷണരംഗത്ത് ഇദ്ദേഹം സജീവമായി പ്രവർത്തിച്ചിരുന്നു. ഒരു ദ്രാവകത്തിലൂടെ ചാർജിത കണങ്ങൾ ചലിക്കുമ്പോൾ വൈദ്യുത വോൾട്ടത ഉത്പാദിതമാകുന്നു എന്നിദ്ദേഹം തെളിയിച്ചു. *ഡോൺ പ്രഭാവം* എന്ന പേരിൽ ഈ പ്രതിഭാസം അറിയപ്പെടുന്നു. വൈദ്യുത പ്രതിരോധത്തിന്റെ ഏകകമായ ഓം (ohm)ന്റെ കൃത്യമായ മൂല്യത്തിന് ഒരു മാനക റഫറൻസ് വികസിപ്പിച്ചെടുക്കാനും ടാർജറ്റ് ആറ്റങ്ങളിൽ തട്ടുന്ന ഇലക്ട്രോണുകളുടെ എത്ര ഭാഗം ഊർജ്ജം X കിരണങ്ങളായി രൂപാന്തരപ്പെടുന്നു എന്നു നിർണയിക്കാനും ഇദ്ദേഹത്തിനു കഴിഞ്ഞു. റേഡിയം മൂലകം ക്ഷയിച്ച് റഡോൺ എന്ന മൂലകം ഉണ്ടാകുന്നു എന്ന് 1900-ൽ ഇദ്ദേഹം കണ്ടുപിടിച്ചു. റേഡിയോ ആക്റ്റീവത എന്ന പ്രക്രിയയിലൂടെ ഒരു മൂലകം രൂപാന്തരണം ചെയ്യപ്പെട്ട് മറ്റൊന്നായി മാറുന്നു എന്നതിന്റെ ആദ്യത്തെ തെളിവായി ഇത് അംഗീകരിക്കപ്പെട്ടു.

## ഭൗതികശാസ്ത്ര പ്രൊഫസർ

1873 മുതൽ 1916 വരെ ബ്രസ് ലൊ, ഡാംസ്റ്റഡ്റ്റ്, ഹാലെ എന്നീ സർവകലാശാലകളിൽ ഭൗതികശാസ്ത്ര പ്രൊഫസറായി ഡോൺ സേവനമനുഷ്ഠിച്ചു. 1916 ഡിസംബർ 16-ന് ഹാലെയിൽ ഇദ്ദേഹം അന്തരിച്ചു.

## അവലംബം
*http://www.bookrags.com/biography/freidrich-dorn-woc/
*http://www.fisicanet.com.ar/biografias/cientificos/d/dorn.php#.UNVOiPJ16wQ 

വർഗ്ഗം:1848-ൽ ജനിച്ചവർ
വർഗ്ഗം: 1916-ൽ മരിച്ചവർ
വർഗ്ഗം:ജൂലൈ 27-ന് ജനിച്ചവർ
വർഗ്ഗം:ഡിസംബർ 16-ന് മരിച്ചവർ
യായാ ടൂറേ

നിലവിൽ ഐവറികോസ്റ്റ് ദേശീയ ടീമിന്റേയും മാഞ്ചസ്റ്റർ സിറ്റിയുടേയും താരമാണ് **യായാ ടൂറേ** (ജനനം, 1983 മെയ് 13). തന്റെ 18ആം വയസിൽ ഐവെറിയൻ ക്ലബ്ബായ എഎസ്ഇസി മിമോസാസിലാണ് അദ്ദേഹം കരിയർ തുടങ്ങുന്നത്. യൂറോപ്പിലെ നിരവധി ദേശീയ ലീഗുകളിൽ അദ്ദേഹം കളിച്ചിട്ടുണ്ട്. ബെൽജിയത്തിലെ ബെവേൺ, ഉക്രെയ്നിലെ മെറ്റലർഹ് ഡൻടസ്ക്, ഗ്രീസിലെ ഒളിംപിയാസോസ്, ഫ്രാൻസിലെ മൊണാകോ എന്നീ ക്ലബ്ബുകളിൽ അദ്ദേഹം കളിച്ചു. 2007ൽ അദ്ദേഹം ബാഴ്സലോണയിലെത്തി. അവിടെ നൂറിലധികം മത്സരങ്ങൾ കളിച്ചു. ഒരു സീസണിൽ 6 കിരീടങ്ങൾ നേടിയ 2010ലെ ബാഴ്സലോണ ടീമിൽ യായ ടൂറേയും പങ്ക് കൊണ്ടു. 2010ൽ അദ്ദേഹം മാഞ്ചസ്റ്റർ സിറ്റിയിലെത്തി. സിറ്റിയുടെ നിർണായകമായ വിജയങ്ങളുടെ ഗോൾ പട്ടികയിൽ ടൂറേ ഇടം പിടിച്ചു. അതിൽ പ്രധാനപ്പെട്ട രണ്ടെണ്ണമാണ് 2011 എഫ് എ കപ്പ് സെമിയിലും ഫൈനലിലും അദ്ദേഹം നേടിയ ഗോളുകൾ.

ഐവറി കോസ്റ്റ് ദേശീയ ടീമിനായി 67 മത്സരങ്ങൾ ഇതിനോടകം അദ്ദേഹം കളിച്ചു കഴിഞ്ഞു. ഐവറികോസ്റ്റ് ആദ്യമായി ഫിഫ ലോകകപ്പ് ടൂർണമെന്റ് കളിച്ചപ്പോൾ (2006) ടൂറേ ആ ടീമിൽ ഇടം നേടിയിരുന്നു. 2010ലും അദ്ദേഹം ദേശീയ ടീമിനായി ലോകകപ്പ് കളിച്ചു. അദ്ദേഹത്തിന്റെ ഇളയ സഹോദരനാണ് കോളോ ടൂറേ. അദ്ദേഹവും ഐവറികോസ്റ്റിന്റെ ദേശീയ ടീമിനും മാഞ്ചസ്റ്റർ സിറ്റിക്കും വേണ്ടി കളിക്കുന്നു.

ദേശീയ ടീമിനും ക്ലബ്ബിനും വേണ്ടി നേടിയ നേട്ടങ്ങൾ അദ്ദേഹത്തെ രണ്ട് തവണ **[[ആഫ്രിക്കൻ ഫുട്ബോളർ ഓഫ് ദി ഇയർ]]** പുരസ്കാരത്തിന് അർഹനാക്കി. 2011ലും 2012ലും ആയിരുന്നു പുരസ്കാര നേട്ടങ്ങൾ. മാഞ്ചസ്റ്റർ സിറ്റി 44 വർഷത്തിനുശേഷം ആദ്യമായി ഇംഗ്ലീഷ് പ്രീമിയർ ലീഗ് കിരീടം നേടിയപ്പോൾ അതിൽ നിർണായകമായ പങ്ക് വഹിക്കാൻ യായാ ടൂറെയ്ക്ക് കഴിഞ്ഞു. ഫൈനലിൽ സാംബിയയോട് പരാജയപ്പെട്ടെങ്കിലും  ഐവറി കോസ്റ്റിനെ ആഫ്രിക്കൻ നേഷൻസ് കപ്പിന്റെ ഫൈനലിലെത്തിച്ചതിൽ നിർണായക പങ്കായിരുന്നു ടൂറെയുടേത്. ഈ നേട്ടങ്ങളൊക്കെയാണ് ഐവറികോസ്റ്റ് താരമായ ദിദിയർ ദ്രോഗ്ബയെയും കാമറൂണിന്റെ ബാഴ്‌സലോണ താരം അലക്‌സ് സോങ്ങിനെയും പിന്തള്ളി ആഫ്രിക്കൻ ഫുട്ബോളർ ഓഫ് ദി ഇയർ പുരസ്കാരം അദ്ദേഹം നിലനിർത്താൻ ഇടയാക്കിയത്.

## അവലംബം

വർഗ്ഗം:1983-ൽ ജനിച്ചവർ

വർഗ്ഗം:മേയ് 13-ന് ജനിച്ചവർ

വർഗ്ഗം:ഐവറി കോസ്റ്റിലെ ഫുട്ബോൾ കളിക്കാർ
വർഗ്ഗം:2006 ഫിഫ ലോകകപ്പിലെ കളിക്കാർ
വർഗ്ഗം:2010 ഫിഫ ലോകകപ്പിലെ കളിക്കാർ
വർഗ്ഗം:2014 ഫിഫ ലോകകപ്പിലെ കളിക്കാർ
വർഗ്ഗം:ജീവിച്ചിരിക്കുന്നവർ
ഓണത്തിന് ഒരുപറ നെല്ല് പരിപാടി

കെ.എസ്.യു. മുൻകൈയ്യെടുക്കുകയും കേര‌ള സർക്കാർ നടപ്പിലാക്കുകയും ചെയ്ത  ഒരു പരിപാടിയാണ് **ഓണത്തിന് ഒരു പറ നെല്ല്**. **ഓണത്തിന് ഒരു പറ അരി** എന്നും ഈ പരിപാടി അറിയപ്പെടുന്നുണ്ട്.  ഉമ്മൻ ചാണ്ടി കെ.എസ്.യു. സംസ്ഥാന പ്രസിഡന്റായിരുന്നപ്പോഴായിരുന്നു ഇത് ആരംഭിച്ചത്. ദീപിക ബാലജനസഖ്യം പോലെ മറ്റു സംഘടനകളും ഇതിൽ പങ്കെടുത്തിരുന്നു.

## തുടക്കം
1960-കളുടെ തുടക്കം മുതൽ ഇന്ത്യയിൽ പലയിടങ്ങളിലും രൂക്ഷമായ ഭക്ഷ്യക്ഷാമമുണ്ടായിരുന്നു. 1965 തുട‌ങ്ങി ഹരിതവിപ്ലവത്തിന്റെ ഭാഗമായ പരിഷ്കാരങ്ങൾ  ആരംഭിക്കുന്നതിനു മുൻപ് നെല്ലിന്റെ ഉൽപ്പാദനക്ഷമതയും വളരെ കുറവായിരുന്നു.

1960-കളുടെ മധ്യത്തിൽ കേരളത്തിൽ നാണ്യവിളകളുടെ കൃഷി നെൽകൃഷിയേക്കാൾ ലാഭകരമാവുകയും നെൽപ്പാടങ്ങൾ വ്യാപകമായി നികത്തപ്പെടുകയും ചെയ്യുന്ന സാഹചര്യമുണ്ടായി. ഈ സ്ഥിതിവിശേഷം ഭക്ഷ്യസുരക്ഷയെ ബാധിക്കാൻ സാദ്ധ്യതയുണ്ടെന്നു കണ്ട് 1967-ലെ സപ്തകക്ഷി ഭരണത്തിൽ കൃഷിമന്ത്രിയായിരുന്ന എം.എൻ. ഗോവിന്ദൻ നായർ പല പദ്ധതികളും ആവിഷ്കരിക്കുകയുണ്ടായി.  1967-ൽ പുറപ്പെടുവിച്ച കേരള ഭൂവിനിയോഗ ഓർഡർ കൂടാതെ കുട്ടികളെ നെൽകൃഷിയിലേയ്ക്ക് ആകർഷിക്കുന്നതിന് സ്‌കൂളുകൾ കേന്ദ്രീകരിച്ച് ഓണത്തിന് ഒരു പറ നെല്ല് എന്ന പദ്ധതിയും ഈ മന്ത്രിസഭയുടെ കാലത്താണ് ആരംഭിച്ചത്. 

ഉമ്മൻ ചാണ്ടി കെ.എസ്.യു.വിന്റെ പ്രസിഡന്റായിരുന്നപ്പോൾ ഒരു സമരത്തിന്റെ ഭാഗമായി കെ.എസ്.ആർ.ടി.സി. ബസിനു നേരേ കല്ലേറുണ്ടായി. എം.എൻ. ഗോവിന്ദൻ നായർ ഈ സംഭവത്തെ വിമർശിച്ചുകൊണ്ട് "ബസിൽ എറിയാൻ പോയ സമയം കൊണ്ട് നിങ്ങൾക്ക് വയലിൽ വിത്തെറിഞ്ഞുകൂടേ" എന്ന പ്രസ്താവന നടത്തി. തങ്ങൾ ഇതിനു തയ്യാറാണെന്നും എന്താണ് ഇതിനായി നിലവിലുള്ള പദ്ധതി എന്നും ആരാഞ്ഞുകൊണ്ട് ഉമ്മൻ ചാണ്ടി എം.എന്നിന് കത്തെഴുതി. അദ്ദേഹം ഉമ്മൻ ചാണ്ടിയെ ചർച്ചയ്ക്കായി ക്ഷണിക്കുകയും ഇതിന്റെ ഫലമായി 'ഓണത്തിന് ഒരു പറ നെല്ല്' എന്ന പദ്ധതി നിലവിൽ വരുകയും ചെയ്തു. ഈ പരിപാടിയെ പിന്തുണയ്ക്കുന്നതിലൂടെ എം.എൻ. രാഷ്ട്രീയത്തിനതീതമായ വികസനകാഴ്ച്ചപ്പാട് പ്രകടിപ്പിക്കുകയുണ്ടായി എന്ന് അഭിപ്രായമുണ്ടായിട്ടുണ്ട്.

## വിശദാംശങ്ങൾ
ഇന്ത്യാ-ചൈന യുദ്ധത്തെ തുടർന്നുണ്ടായ ഭക്ഷ്യക്ഷാമമായിരുന്നു ഈ പരിപാടി ആസൂത്രണം ചെയ്യാനുണ്ടായ കാരണമെന്നും അഭിപ്രായമുണ്ട്. റോഡ് വക്കുകളിലും പുറംപോക്കുകളിലുമൊക്കെ കൃഷിയിറക്കുകയായിരുന്നു ലക്ഷ്യം. അക്കാലത്ത് ഞാറുനടുന്നതും വളമിടുന്നതും കൊയ്യുന്നതും ഒക്കെ വാർത്തയായിരുന്നു. ഈ മുദ്രാവാക്യത്തിന്റെ ആകർഷകത ചർച്ചാവിഷയമായിരുന്നു. സ്കൂൾകുട്ടികൾക്കു മുന്തിയതരം നെല്ലിന്റെ വിത്ത് പൊതികളായി രാസവള മിശ്രിതത്തിനൊപ്പം വിതരണം ചെയ്യുക ഈ പദ്ധതിയുടെ ഭാഗമായിരുന്നു. കുട്ടികൾ വീട്ടിലോ, സ്കൂളിലോ ഇത് വിതയ്ക്കുകയായിരുന്നു ചെയ്തിരുന്നത്. ദീപിക ബാലജനസഖ്യം ഈ പരിപാടിയുടെ നടത്തിപ്പിൽ ഉൾപ്പെട്ടിരുന്നു. ഫാക്റ്റ് എം.ഡി.യായിരുന്ന എ.കെ.കെ. നായർ ഈ പരിപാടിക്ക് എല്ലാ വിധ സഹകരണവും ചെയ്തിരുന്നു.

തൃശ്ശൂർ ജില്ലയിൽ കുന്നംകുളം പട്ടാമ്പി റോഡിനരികിലുള്ള വയലിലാണ് പരിപാടി എം എൻ ഗോവിന്ദൻ നായർ 1968 മേയ് 26-ന് ഉദ്ഘാടനം ചെയ്തത്.

## വിമർശനങ്ങൾ
തൈനാൻ -3 നെല്ലിനത്തിന്റെ വിത്തും രാസവളങ്ങളും കീടനാശിനികളും ഹരിത വിപ്ലവത്തിന്റെ ഭാഗമായി ഇക്കാലത്ത് ബ്ളോക്ക് ഓഫിസുകൾ വഴി വിതരണം ചെയ്യുകയുണ്ടായി. ഇത് പത്രങ്ങളിൽ പരക്കെ ചർച്ച ചെയ്യപ്പെട്ടിരുന്നു. ഫോളിഡോൾ, എൻഡ്രിൻ, ആൽഡ്രിൻ തുടങ്ങിയ കീടനാശിനികൾ ഈ കാലയളവിൽ വ്യാപകമായി പരീക്ഷിക്കപ്പെടുകയും ചെയ്തിരുന്നു. ഇത് വലിയ പരിസ്ഥിതി നാശത്തിനും പുതിയ രോഗങ്ങൾ പ്രത്യക്ഷപ്പെടുന്നതിനും കാരണമായി എന്നഭിപ്രായമുണ്ട്.

## അവലംബം
ലൂസീൻ

ഡഗ് കട്ടിംഗ് ജാവയിൽ രചിച്ച ഒരു സ്വതന്ത്ര വിവര വീണ്ടെടുക്കൽ സോഫ്റ്റ്‌വേർ ലൈബ്രറിയാണ് **അപ്പാച്ചെ ലൂസീൻ**. **ലൂസീൻ** എന്ന് മാത്രമായും പറയപ്പെടാറുണ്ട്. അപ്പാച്ചെ സോഫ്റ്റ്‌വെയർ ഫൗണ്ടേഷന്റെ പിന്തുണയോടെ ഇറക്കുന്ന ഈ സോഫ്റ്റ്‌വേർ അപ്പാച്ചെ അനുമതിപത്രത്തിനു കീഴിലാണ് പുറത്തിറക്കുന്നത്.

ജാവക്ക് പുറമെ ഡെൽഫി, പേൾ, സി#, സി++, പൈത്തൺ, റൂബി, പി.എച്ച്.പി തുടങ്ങിയ ഭാഷകളിലും ഇപ്പോൾ ലൂസീൻ ലഭ്യമാണ്.

## ലൂസീൻ അധിഷ്ഠിത പദ്ധതികൾ
സൂചിക തയ്യാറാക്കാനും തിരയാനും ഉപയോഗിക്കുന്ന ലൈബ്രറിയാണ് ലൂസീൻ. ലൂസീൻ എച്ച്.ടി.എം.എൽ പാഴ്സിംഗ്, ക്രോളിംഗ് എന്നിവ ഉപയോഗിക്കുന്നില്ലെങ്കിലും ധാരാളം പദ്ധതികൾ ലൂസീൻ ഉപയോഗിക്കുന്നുണ്ട്. അവയിൽ പ്രധാനപ്പെട്ടവയാണ്:
* അപ്പാച്ചെ നച്ച് - വെബ് ക്രോളിംഗ്, എച്ച്.ടി.എം.എൽ പാഴ്സിംഗ് എന്നിവ പ്രദാനം ചെയ്യുന്നു.
* അപ്പാച്ചെ സോർ - ഒരു വാണിജ്യ തിരയൽ സെർവർ.
* ലൂസീൻ.നെറ്റ് - ലൂസീന്റെ .നെറ്റ് രൂപാന്തരം.
* ഇലാസ്റ്റിക് സേർച്ച് - ഒരു വാണിജ്യ തിരയൽ സെർവർ.
* കോംപസ്സ് - ഒരു ജാവ തിരയൽ യന്ത്ര ചട്ടക്കൂട്.
* ഡോക്ഫെച്ചർ - വിവിധ പ്ലാറ്റ്ഫോമുകളെ പിന്തുണക്കുന്ന ഡെസ്ക്ടോപ്പ് തിരയൽ ആപ്ലികേഷൻ.

## ഇതും കൂടി കാണുക
* ഹഡൂപ്പ്

## അവലംബം

## പുറംകണ്ണികൾ
* 
* ലൂസീൻ.നെറ്റ്
* ലൂസീൻ രൂപാന്തരങ്ങളുടെ പട്ടിക
* ആമുഖ ലേഖനം
* ലൂസീൻ.നെറ്റിനെ കുറിച്ചുള്ള വിശദീകരണം

വർഗ്ഗം:അപ്പാച്ചെ സോഫ്റ്റ്‌വെയർ ഫൗണ്ടേഷൻ
മുരിങ്ങോടി

കണ്ണൂർ ജില്ലയിൽ പേരാവൂരിൽ നിന്നും ഇരിട്ടിയ്ക്കുള്ള വഴിയിൽ  ഏകദേശം രണ്ടുകിലോമീറ്റർ ദൂരെയുള്ള ഒരു ചെറു ഗ്രാമമാണ് **മുരിങ്ങോടി **. പുരളിമല മുത്തപ്പൻ മടപ്പുരയിലേക്കുള്ള വഴി ഇവിടെനിന്നുമാണ് തിരിയുന്നത്.

വർഗ്ഗം:കണ്ണൂർ ജില്ലയിലെ ഗ്രാമങ്ങൾ
കല്ലേരിമല

കണ്ണൂർ ജില്ലയിൽ പേരാവൂരിൽ നിന്നും ഇരിട്ടിയ്ക്കുള്ള വഴിയിൽ ഏകദേശം മൂന്നുകിലോമീറ്റർ ദൂരെയുള്ള ഒരു സ്ഥലമാണ് **കല്ലേരിമല **.

വർഗ്ഗം:കണ്ണൂർ ജില്ലയിലെ ഗ്രാമങ്ങൾ
സാഹിത്യപര്യടനം

മലയാളത്തിലെ ഒരു പ്രസിദ്ധ നിരൂപണഗ്രന്ഥമാണ് **സാഹിത്യപര്യടനം**. കുട്ടികൃഷ്ണമാരാർ ആണ് ഗ്രന്ഥകർത്താവ്. പതിനഞ്ച് ലേഖനങ്ങളുടെ ഒരു സമാഹാരമാണ് ഈ കൃതി.

വർഗ്ഗം:മലയാള നിരൂപണ ഗ്രന്ഥങ്ങൾ
ഹോട്ട് ഡോഗ്

ബൺ നെടുകെ മുറിച്ച് അതിനിടയിൽ സോസേജ് വെച്ചുണ്ടാക്കുന്ന ഒരു ഭക്ഷണമാണ് **ഹോട്ട് ഡോഗ്**.
## ചേരുവകൾ
right|thumb|വേവിച്ച ഹോട്ട് ഡോഗ്

* മാംസം
* ഉപ്പ് 
* കുരുമുളക്
* വെളുത്തുള്ളി

## അവലംബം

വർഗ്ഗം:ഭക്ഷണപദാർത്ഥങ്ങൾ
മരച്ചെത്തി

പശ്ചിമഘട്ടത്തിലെ തദ്ദേശവാസിയായ ഏഴു മീറ്ററോളം ഉയരം വയ്ക്കുന്ന ഒരു ചെറുമരമാണ് **മരച്ചെത്തി**.. പലവിധ ഔഷധഗുണങ്ങൾ കണ്ടെത്തിയിട്ടുണ്ട്.

## മറ്റു ഭാഷകളിലെ പേരുകൾ
torchwood ixora • Gujarati: ગરબલે garbale • Konkani: कुरटी kurati • Marathi: गोरबाळे gorbale, खुरी khuri, लोखंडी lokhandi, रायकुरा raikura • Telugu: కొరివి korivi 
*(ഇന്റർനെറ്റിലെ പലയിടത്തുനിന്നും ശേഖരിച്ച പേരുകളാണിവ, തെറ്റുകളുണ്ടായേക്കാം)*

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://www.theplantlist.org/tpl/record/kew-103280 
* http://thewesternghats.in/biodiv/species/show/13804 കാണുന്ന ഇടങ്ങൾ

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:റുബിയേസീ സസ്യകുടുംബം
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:കേരളത്തിലെ സസ്യജാലം
ഡൊമനിക്കോ വെനീസിയാനോ

ഇറ്റാലിയൻ ചിത്രകാരനായിരുന്നു **ഡൊമനിക്കോ വെനീസിയാനോ**. 1405-ൽ വെനീസിൽ ജനിച്ചു എന്നു കരുതപ്പെടുന്നു. 1439 മുതൽ ഇദ്ദേഹത്തിന്റെ സാന്നിധ്യം വെനീസിൽ സജീവമായിരുന്നു എന്നതിന് തെളിവുകൾ കിട്ടിയിട്ടുണ്ട്. ഇദ്ദേഹത്തിന്റെ നിരവധി രചനകൾ നഷ്ടപ്പെട്ടുപോയതായി പരാ മർശങ്ങൾ കാണുന്നുണ്ട്. 1438-ൽ വരച്ചതെന്നു കരുതപ്പെടുന്ന കാർനെസെച്ചി ടാബർനാക്കിൾ എന്ന ചുമർ ചിത്രമാണ് ലഭ്യമായിട്ടുള്ളവയിൽ ഏറ്റവും പഴക്കമുള്ളത്. ഇത് ഫ്ലോറൻസിലെ നവോത്ഥാന ചിത്രകലയുടെ സ്വഭാവവിശേഷങ്ങൾ പ്രകടമാക്കുന്നുണ്ട്. ഫ്രാ ആഞ്ചെലിക്കോ, ഉക്സെല്ലോ എന്നിവരുടെ സ്വാധീനവും ഇതിൽ ദൃശ്യമാണ്. അഡൊറേഷൻ ഒഫ് ദ് മജൈ എന്ന ചിത്രം 1440-ലേതാണെന്നു കരുതപ്പെടുന്നു. പശ്ചാത്തലത്തിലെ സമ്പൂർണ പ്രകൃതി-ദൃശ്യ ചാരുത സമകാലിക ഫ്ലമിഷ് ചിത്രകലയുമായി സാജാത്യം പുലർത്തുന്നതാണ്. ഇദ്ദേഹത്തിന്റെ നിലവിലുള്ള രചനകളിൽ ഏറ്റവും മുഖ്യം സാന്റാ ലൂസിയാ ഡേയി മാഗ്നോളി എന്ന അൾത്താരാചിത്രമാണ്. ഇത് 1445 മുതൽ 1448 വരെയുള്ള കാലയളവിനിടയിലാണ് രചിച്ചതെന്ന് അനുമാനിക്കപ്പെടുന്നു. വിളറിയതും ശീതളവുമായ വർണങ്ങളും ശുഭ്രവെളിച്ചത്തിന്റെ സാന്നിധ്യവും ഈ ചിത്രത്തിന്റെ പ്രത്യേകതയാണ്. ഇദ്ദേഹത്തിന്റെ കാലഘട്ടത്തിലെ നവോത്ഥാന ചിത്രകലയുടെ ഉരകല്ലുകൾ എന്നാണ് കലാവിമർശകർ ഈ രചനകളെ വിശേഷിപ്പിക്കാറുള്ളത്. 1461-ൽ ഇദ്ദേഹം അന്തരിച്ചു.

## അവലബം
*http://www.virtualuffizi.com/biography/Domenico-Veneziano.htm
*http://www.abcgallery.com/D/domenico/domenico.html 

വർഗ്ഗം:1405-ൽ ജനിച്ചവർ
വർഗ്ഗം: 1461-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
ഇലക്ട്രോണിക്സ് സർക്യൂട്ട് സിംബലുകൾ

ഒരു ഇലക്ട്രോണിക്ക് സർക്ക്യൂട്ടിന്റെ സ്കീമാറ്റിക്ക് ചിത്രത്തിൽ വിവിധ ഇലക്ട്രിക്കൽ ഇലക്ട്രോണിക്ക് ഉപകരണങ്ങളെ (വയറുകൾ, ബാറ്ററികൾ, പ്രതിരോധകങ്ങൾ, ട്രാൻസിസ്റ്ററുകൾ മുതലായവ) പ്രതിനിധാനം ചെയ്യാൻ ഉപയോഗിക്കുന്ന ചിഹ്നങ്ങളെയാണ് **ഇലക്ട്രോണിക്  സർക്യൂട്ട് സിംബലുകൾ** എന്നു പറയുന്നത്. ഇലക്ട്രോണിക് സർക്യൂട്ടുകളിൽ ഉപകരണങ്ങൾ അഥവാ ഘടകങ്ങൾ അന്താരാഷ്ട്രതലത്തിൽ അംഗീകരിക്കപ്പെട്ട ചിഹ്നങ്ങളായാണു് ഉൾപ്പെടുത്തുക. തയ്യാറാക്കാനുള്ള എളുപ്പവും മനസ്സിലാക്കാനുള്ള എളുപ്പവും കണക്കിലെടുത്താണിത്. ഈ രംഗത്ത് ഔപചാരിക വിദ്യാഭ്യാസം ലഭിച്ചിട്ടില്ലാത്തവർക്ക് ഈ ചിഹ്നങ്ങൾ അഥവാ സിംബലുകൾ അത്ര പെട്ടെന്നു് മനസ്സിലായിക്കൊള്ളണമെന്നില്ല.

വർഗ്ഗം:ഇലക്ട്രോണിക്സ്
ബി. മുഹമ്മദ് അഹമ്മദ്

നാട്ടറിവ് ഗവേഷകനും കേരള ഫോക്‌ലോർ അക്കാദമിയുടെ മുൻ  ചെയർമാനുമാണു് **ബി. മുഹമ്മദ് അഹമ്മദ്**. പയ്യന്നൂർ കോളേജിൽ അദ്ധ്യാപകനായിരുന്നു. ഫോക്‌ലോർ വിഷയത്തിൽ നിരവധി പുസ്തകങ്ങൾ പ്രസിദ്ധീകരിച്ചിട്ടുണ്ട്. കണ്ണൂരിൽ നിന്നും പ്രസിദ്ധീകരിക്കുന്ന സമയം മാസികയുടെ പത്രാധിപരും ആണിദ്ദേഹം.

## അവലംബം

വർഗ്ഗം:കേരളത്തിലെ എഴുത്തുകാർ
അപ്പാച്ചെ ആക്സിസ്

എക്സ്.എം.എൽ അടിസ്ഥാനമാക്കിയ ഒരു ഓപ്പൺ സോഴ്സ് വെബ് സേവന ചട്ടക്കൂടാണ് **അപ്പാച്ചെ ആക്സിസ്**. സോപ് സെർവറിന്റെ ജാവ, സി++ വകഭേദങ്ങൾ, വെബ് സേവന ആപ്ലികേഷനുകൾ വികസിപ്പിക്കാനുള്ള മറ്റു ഉപകരണങ്ങൾ, എപിഐകൾ എന്നിവ അടങ്ങിയതാണ് അപ്പാച്ചെ ആക്സിസ്. അപ്പാച്ചെ സോഫ്റ്റ്‌വെയർ ഫൗണ്ടേഷനാണ് അച്ചാച്ചെ ആക്സിസ് വികസിപ്പിക്കുന്നത്.
## ആക്സ്സിസ് ഫോർ ജാവ
ആക്‌സിസിന്റെ ജാവ പതിപ്പ് ഉപയോഗിക്കുമ്പോൾ, വെബ് സേവനമായി ജാവ കോഡ് തുറന്നുകാട്ടാൻ രണ്ട് വഴികളുണ്ട്. ആക്സിസ് നേറ്റീവ് ജെഡബ്യൂഎസ്(JWS-Java Web Service) ഫയലുകൾ ഉപയോഗിക്കുന്നതാണ് ഏറ്റവും എളുപ്പമുള്ളത്. ഇഷ്‌ടാനുസൃതമായി ഉപയോഗിക്കുക എന്നതാണ് മറ്റൊരു മാർഗം. കസ്റ്റം ഡിപ്ലോയിമെന്റ് വെബ് സേവനങ്ങളായി മാറ്റേണ്ടതായ ഉറവിടങ്ങൾ ഇഷ്‌ടാനുസൃതമാക്കാൻ സാധിക്കുന്നു.
## ജെഡബ്യൂഎസ് വെബ് സർവ്വീസ്
ജെഡബ്യൂഎസ് ഫയലുകളിൽ ജാവ ക്ലാസ് സോഴ്‌സ് കോഡ് അടങ്ങിയിരിക്കുന്നു, അത് വെബ് സേവനമായി വെളിപ്പെടുത്തണം. ഒരു സാധാരണ ജാവ ഫയലും ജെഡബ്യൂഎസ് ഫയലും തമ്മിലുള്ള പ്രധാന വ്യത്യാസം ഫയൽ എക്സ്റ്റൻഷനാണ്. മറ്റൊരു വ്യത്യാസം, ജെഡബ്യൂഎസ് ഫയലുകൾ സോഴ്‌സ് കോഡായി വിന്യസിച്ചിരിക്കുന്നത്, മറിച്ച് കംപൈൽ ചെയ്ത ക്ലാസ് ഫയലുകളല്ല.

ഇനിപ്പറയുന്ന ഉദാഹരണം ക്ലാസ് കാൽക്കുലേറ്ററിന്റെ കൂട്ടിച്ചേർക്കലും കുറയ്ക്കലും രീതികൾ ചുവടെ കൊടുത്തിരിക്കുന്നു.

```java
public class Calculator 
 {
   public int add(int i1, int i2) 
   {
     return i1 + i2; 
   }
 
   public int subtract(int i1, int i2) 
   {
     return i1 - i2;
   }
 }
```

## അനുബന്ധ സാങ്കേതികവിദ്യകൾ
* അപ്പാച്ചെ ആക്സിസ്2 - ആക്സിസിന്റെ പുതിയ രൂപം.
* ജാവ വെബ് സർവീസസ് ഡെവലപ്പ്മെന്റ് പാക്ക് - വെബ് സേവന ചട്ടക്കൂട്.
* അപ്പാച്ചെ സിഎക്സ്എഫ് - മറ്റൊരു അപ്പാച്ചെ വെബ് സേവന ചട്ടക്കൂട്.
* എക്സ്.എം.എൽ ഇന്റർഫേസ് ഫോർ നെറ്റ്‌വർക്ക് സർവീസസ് - ആർപിസി/വെബ് സേവന ചട്ടക്കൂട്.
* വെബ് സർവീസസ് ഇൻവോകേഷൻ ഫ്രെയിംവർക്ക് - ഇൻവോകിംഗ് വെബ് സേവനങ്ങൾക്കുള്ള ജാവ എപിഐ.
* വെബ്മെതേഡ്സ് ഗ്ലൂ - വാണിജ്യ വെബ് സേവന സജ്ജീകരണ പതിപ്പ്.
* ആൽക്കെമിസോപ് - ഓപ്പൺ സോഴ്സ് സി++ വെബ് സേവന ചട്ടക്കൂട്.

## പുറംകണ്ണികൾ
* അപ്പാച്ചെ ആക്സിസ് ഹോംപേജ്
* അപ്പാച്ചെ ആക്സിസ് സി++ ഹോംപേജ്
* അപ്പാച്ചെ ആക്സിസ് സി++ ടൂട്ടോറിയൽ 
* അപ്പാച്ചെ ആക്സിസ്2 ജാവ 
* അപ്പാച്ചെ ആക്സിസ്2 സി
* അപ്പാച്ചെ ആക്സിസിനുള്ള സ്റ്റൈലസ് സ്റ്റുഡിയോ ഉപകരണങ്ങൾ
* ഡിജിസോൾ അപ്പാച്ചെ ആക്സിസ് ടൂട്ടോറിയൽ

## അവലംബം
വർഗ്ഗം:അപ്പാച്ചെ സോഫ്റ്റ്‌വെയർ ഫൗണ്ടേഷൻ
അപ്പാച്ചെ ക്യാമൽ

റൂൾ അടിസ്ഥാനമാക്കിയ ഒരു റൗട്ടിംഗ്, മെഡിറ്റേഷൻ യന്ത്രമാണ് **അപ്പാച്ചെ ക്യാമൽ**. റൗട്ടിംഗ്, മെഡിറ്റേഷൻ റൂളുകൾ സജ്ജീകരിക്കാനായി ഒരു എപിഐയുടേയോ അല്ലെങ്കിൽ ഡൊമെയ്ൻ-സ്ഫെസിഫിക്ക് ലാങ്ങ്വേജ് വലിയ അളവിലുള്ള എക്സ്എംഎൽ കോൺഫിഗറേഷൻ ഫയലുകളില്ലാതെ സാധാരണ ജാവ കോഡ് ഉപയോഗിച്ച് ഒരു സംയോജിത വികസന പരിതസ്ഥിതിയിൽ റൂട്ടിംഗ് നിയമങ്ങളാൽ പ്രവർത്തിക്കുന്ന ടൈപ്പ്-സേഫ് സ്‌മാർട്ട് കംപ്ലീക്ഷനെ അപ്പാച്ചെ ക്യാമലിന് പിന്തുണയ്‌ക്കാൻ കഴിയുമെന്നാണ്, എന്നിരുന്നാലും സ്‌പ്രിംഗ് ഫ്രെയിംവർക്കിനുള്ളിലെ എക്സ്എംഎൽ കോൺഫിഗറേഷനെയും പിന്തുണയ്‌ക്കുന്നു.

സേവന പ്രധാന ആർക്കിടെക്ചറുകളിൽ ക്യാമൽ അപ്പാച്ചെ സർവീസ് മിക്സ്, അപ്പാച്ചെ ആക്റ്റീവ്എംക്യൂ, അപ്പാച്ചെ സിഎക്സ്എഫ് എന്നിവയോടൊപ്പവും ഉപയോഗിക്കാറുണ്ട്. അപ്പാച്ചെ സോഫ്റ്റ്‌വെയർ ഫൗണ്ടേഷൻ പുറത്തിറക്കുന്ന ഈ സോഫ്റ്റ്‌വെയർ അപ്പാച്ചെ അനുമതി പത്രം പ്രകാരമാണ് പ്രസിദ്ധീകരിച്ചിട്ടുള്ളത്.
## ഉപകരണങ്ങൾ
*മൂല്യനിർണ്ണയത്തിനും വിന്യാസത്തിനുമായി നിരവധി അപ്പാച്ചെ മാവെൻ-പ്ലഗിനുകൾ നൽകിയിട്ടുണ്ട്.
*ഗ്രാഫിക്കൽ, എക്ലിപ്സ് അടിസ്ഥാനമാക്കിയുള്ള ടൂളിംഗ് റെഡ്ഹാറ്റ് നിന്ന് സൗജന്യമായി ലഭ്യമാണ്. ഇത് ഗ്രാഫിക്കൽ എഡിറ്റിംഗ്, ഡീബഗ്ഗിംഗ് വിപുലമായ മൂല്യനിർണ്ണയം എന്നിവ നൽകുന്നു.
*ടാലൻഡിൽ നിന്നുള്ള എക്ലിപ്സ് അടിസ്ഥാനമാക്കിയുള്ള ടൂളിംഗ്.
## പുറംകണ്ണികൾ
* അപ്പാച്ചെ ക്യാമൽ ഹോംപേജ്
* ക്യാമൽ ഫ്യൂസ് സോഴ്സിൽ
* ക്യാമൽവൺ 2012 സമ്മേളനം
* അപ്പാച്ചെ ക്യാമൽ അടിസ്ഥാനമാക്കിയ ഫ്യൂസ് മെഡിറ്റേഷൻ റൗട്ടർ
* ക്യാമലിനെ സംബന്ധിച്ച് മെതേഡ് ആൻഡ് ടൂൾസിൽ
* ക്യാമലിനെ സംബന്ധിച്ച ജെഡിജെ ലേഖനം 
* അപ്പാച്ചെ ക്യാമൽ ജെബിഐ സേവന യന്ത്രം 
* അപ്പാച്ചെ ക്യുപിഡ്
* അപ്പാച്ചെ ക്യാമൽ അടിസ്ഥാനമാക്കിയ ടാലെൻഡ്l

## അവലംബം
വർഗ്ഗം:അപ്പാച്ചെ സോഫ്റ്റ്‌വെയർ ഫൗണ്ടേഷൻ
കെ.ടി. ബാബുരാജ്

മലയാള സാഹിത്യകാരനാണ് കെ.ടി. ബാബുരാജ്. ചെറുകഥകളും ബാല സാഹിത്യ കൃതികളും രചിച്ചിട്ടുണ്ട്. 2016 ലെ ബാലസാഹിത്യത്തിനുള്ള  കേരള സാഹിത്യ അക്കാദമി പുരസ്കാരം 'സാമൂഹ്യ പാഠം' എന്ന കൃതിക്ക് ലഭിച്ചു.
## ജീവിതരേഖ
കണ്ണൂർ ജില്ലയിലെ വളപട്ടണത്ത് ജനനം.അച്ഛൻ കെ.നാരായണൻ, അമ്മ ടി.കാർത്ത്യായനി.  ‘അദൃശ്യനായ കോമാളി’ എന്ന കഥയിലൂടെ ശ്രദ്ധിക്കപ്പെട്ടു. ഇതേ പേരിൽ ആദ്യകഥാസമാഹാരം പുറത്തിറങ്ങി. ‘കൂട്ടം’ എന്ന സാംസ്കാരിക സംഘടനയുടെ ഭാരവാഹിയാണ്. പ്രൊഫഷണൽ ഫോട്ടൊഗ്രാഫറായും കണ്ണൂർ ആകാശവാണിയിൽ പ്രോഗ്രാം കോമ്പിയറായും പ്രാദേശിക ചാനലുകളിൽ അവതാരകനായും പ്രവർത്തിക്കുന്നു. 
## പ്രധാന കൃതികൾ
*അദൃശ്യനായ കോമാളി
*ബിനാമി
*തീ അണയുന്നില്ല
*മഴ നനഞ്ഞ ശലഭം
*പുളി മധുരം
*സാമൂഹ്യ പാഠം
*ദൈവമുഖങ്ങൾ 
*ജീവിതത്തോട് ചേർത്തുവെച്ച ചില കാര്യങ്ങൾ

## പുരസ്കാരങ്ങൾ
*കേരള സാഹിത്യ അക്കാദമി പുരസ്കാരം 
*അബുദാബി ശക്തി അവാർഡ്
*ഏസ്.ബി.ടി.എമ്പ്ലോയിസ് യൂണിയൻ അവാർഡ്
*മലയാളം ഭാഷപാഠശാലയുടെ ഭാഷാപുരസ്കാരം
## അവലംബം


വർഗ്ഗം:മലയാള കഥാകൃത്തുക്കൾ
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:കണ്ണൂർ ജില്ലയിൽ ജനിച്ചവർ
വിശ്വഭാരതി സർവ്വകലാശാല

പശ്ചിമ ബംഗാളിലെ ശന്തിനികേതനിൽ പ്രവർത്തിക്കുന്ന ഒരു കേന്ദ്രീയ പൊതു സർവകലാശാലയാണ് **വിശ്വഭാരതി സർ‌വകലാശാല**. നോബെൽ പുരസ്കാര ജേതാവായ രവീന്ദ്രനാഥ ടാഗോറാണ് ഇതിന്റെ സ്ഥാപകൻ. 1921 ഡിസംബർ 23-നാണു ഈ സർവകലാശാല പ്രവർത്തനം തുടങ്ങിയത്. ഭാരതത്തിനു സ്വാതന്ത്ര്യം കിട്ടുന്നതിനു മുൻപ്, വിശ്വഭാരതിയെ ഒരു കലാലയം മാത്രമായേ കണക്കാക്കിയിരുന്നുള്ളൂ. 1951 മെയ്‌ മാസത്തിൽ, പാർലിമെന്റ് നിയമനിർമ്മാണം നടത്തി വിശ്വഭാരതിയെ കേന്ദ്രീയ സർവകലാശാലയായി ഉയർത്തി.

## ചരിത്രം

1863 ൽ, രവീന്ദ്രനാഥ ടാഗോരിന്റെ പിതാവ് മഹർഷി ദെബേന്ദ്രഥ ടാഗോർ ഏഴു ഏക്കർ സ്ഥലത്ത് ഉണ്ടാക്കിയ ഒരു പ്രാർത്ഥനാ മന്ദിരമാണ്‌ ഇന്നത്തെ സർവകലാശായയായി വികസിച്ചത്.  1888-ൽ അദ്ദേഹം സ്ഥലവും കെട്ടിടവും, ബ്രഹ്മവിദ്യാലയവും അനുബന്ധ വായനശാലയും ഉണ്ടാക്കാൻ വിട്ടുകൊടുത്തു. 1901 ഡിസംബർ 22നു ബ്രഹ്മചര്യശ്രമം എന്ന പേരിൽ ഔപചാരികമായി രവീന്ദ്രനാഥിന്റെ വിദ്യാലയം പ്രവർത്തനം തുടങ്ങി.

രവീന്ദ്രനാഥ ടാഗോറിന് ബ്രിട്ടീഷുകാരുടെ വിദ്യാഭ്യാസ രീതികളോട് വിയോജിപ്പുണ്ടായിരുന്നു.  അതിനാൽ അദ്ദേഹം തന്റെ വിദ്യാലയത്തിൽ പൌരാണിക ഭാരത്തിലുണ്ടായിരുന്ന മൂല്യാധിഷ്ഠിത വിദ്യാഭ്യാസമാണ് വിഭാവനം ചെയ്തത്.  ആയതിനാൽ ഇവിടുത്തെ പഠനവും പഠനവിഷയങ്ങളും ഇതര വിദ്യാലയങ്ങളിൽനിന്നും വളരെ വ്യത്യസ്തമായിരുന്നു.  ലാളിത്യമായിരുന്നു ഈ വിദ്യാലയത്തിന്റെ മുഖമുദ്ര.  അദ്ധ്യയനം തുറസ്സായ മരച്ചുവട്ടിലായിരുന്നു.  ക്ലാസ്മുറിയുടെ നാല് ഭിത്തികൾ വിദ്യാർഥികളുടെ മനസ്സിനെ സങ്കുചിതമാക്കുമെന്നായിരുന്നു ടാഗോറിന്റെ അഭിപ്രായം.തുടക്കത്തിൽ സംഗീതം, ചിത്രകല, നാടകം മുതലായവയായിരുന്നു ഇവിടുത്തെ പഠനവിഷയങ്ങൾ.  അധ്യാപകരും വിദ്യാർഥികളും ഒരേ സാമൂഹ്യ സാംസ്കാരിക നിലവാരത്തിലായിരുന്നു.  വിദ്യാർഥികൾക്ക് അവരുടെ കഴിവുകളെ കണ്ടെത്തി പരിപോഷിപ്പിക്കുന്നതിനുള്ള ഒരു അന്തരീക്ഷമാണ് ഇവിടെ ഉണ്ടായിരുന്നത്.

1921 ഡിസംബർ 22നു, വിശ്വഭാരതി സ്വന്തം ഭരണഘടനയുള്ള ഒരു പൊതു സ്ഥാപനമായി രജിസ്റ്റർ ചെയ്തു.

## കാര്യനിർവഹണം

ഈ സർവകലാശാലയുടെ ഉന്നതാധികാരികൾ  'പരിദർശക' (visitor), 'പ്രധാന' (Rector), 'ആചാര്യ' (chancellor),  'ഉപാചാര്യ' (vice chancellor) എന്നിവരാണ്. സർവകലാശാലയുടെ പരിദർശക ഭാരതത്തിന്റെ രാഷ്ട്രപതി ആണ്, 

പശ്ചിമ ബംഗാൾ ഗവർണർ ആണ് പ്രധാന. രാഷ്ട്രപതി ആണ് ആചാര്യയെയും ഉപാചാര്യയെയും നിയമിക്കുന്നത്. സർവകലാശാലയുടെ ദൈനംദിന കാര്യങ്ങൾ നിർവഹിക്കുന്നത് ഇതിന്റെ കർമ സമിതി(Executive Council)യാണ്.  ആചാര്യയാണ് കർമ സമിതിയുടെ അദ്യക്ഷൻ.

സർവകലാശാലയുടെ വിവിധ അപ്പീസുകളും സ്ഥാപനങ്ങളും ശാന്തിനികേതനിലും ശ്രീനികേതനിലും ആണ്.

## അവലംബം

http://www.visva-bharati.ac.in/at_a_glance/at_a_glance.htm 
http://www.visva-bharati.ac.in/Heritage/Heritage.htm 


വർഗ്ഗം:1921-ൽ ഇന്ത്യയിൽ ആരംഭിച്ച സ്ഥാപനങ്ങൾ
വർഗ്ഗം:ഇന്ത്യയിലെ സർവ്വകലാശാലകൾ
വർഗ്ഗം:രബീന്ദ്രനാഥ് ടാഗോർ
അപ്പാച്ചെ കെമിസ്ട്രി

പൈത്തൺ, ജാവ, പി.എച്ച്.പി., .നെറ്റ് എന്നിവക്കുള്ള കണ്ടന്റ് മാനേജ്മെന്റ് ഇന്ററോപബിലിറ്റി സേവനങ്ങൾ പ്രദാനം ചെയ്യുന്ന ഒരു പദ്ധതിയാണ് **അപ്പാച്ചെ കെമിസ്ട്രി**.

അപ്പാച്ചെ ഫൗണ്ടേഷന്റെ പ്രധാന പദ്ധതികളിലൊന്നാണ് അപ്പാച്ചെ കെമിസ്ട്രി. അപ്പാച്ചെ കെമിസ്ട്രി എഎസ്ഫിന്റെ ഒരു ടോപ്പ് ലെവൽ പ്രോജക്റ്റ് (TLP) ആയി മാറുകയാണ്. ഒരു ടിഎൽപി ആകുന്നതിന് മുമ്പ്, കെമിസ്ട്രി ഒരു ഇൻകുബേറ്റിംഗ് പ്രോജക്റ്റ് മാത്രമായിരുന്നു, എഎസ്ഫിൽ ഈ പദ്ധതി ആരംഭിക്കുമ്പോൾ എല്ലാ അപ്പാച്ചെ പ്രോജക്റ്റുകളെയും പോലെ ഇൻകുബേറ്ററിന്റെ വളർച്ചയിലേക്ക് നയിക്കപ്പെടുകയായിരുന്നു.
## ഉപപദ്ധതികൾ

## പുറംകണ്ണികൾ
* അപ്പാച്ചെ കെമിസ്ട്രി ഹോംപേജ്
* അപ്പാച്ചെ കെമിസ്ട്രി - ഓപ്പൺസിഎംഐഎസ്
* അപ്പാച്ചെ കെമിസ്ട്രി - സിഎംഐഎസ് ലിബ്
* അപ്പാച്ചെ കെമിസ്ട്രി - പിഎച്ച്പിക്ലൈന്റ്
* അപ്പാച്ചെ കെമിസ്ട്രി - ഡോട്ട്സിഎംഐഎസ്

## അവലംബം
വർഗ്ഗം:അപ്പാച്ചെ സോഫ്റ്റ്‌വെയർ ഫൗണ്ടേഷൻ
കണ്ണൂർ ജില്ലാ ലൈബ്രറി കൗൺസിൽ

കേരള ലൈബ്രറി കൗൺസിലിന്റെ കീഴിൽ കണ്ണൂർ ജില്ലയിലെ വായനശാലകളുടെ പ്രവർത്തനങ്ങൾ ഏകോപിക്കുന്നതിനു സഹായ സഹകരണങ്ങൾ ആരംഭിക്കുന്നതിനുമായി ആരംഭിച്ച കൗൺസിലാണു് **കണ്ണൂർ ജില്ലാ ലൈബ്രറി കൗൺസിൽ**. കണ്ണൂർ ജില്ലയിൽ ലൈബ്രറി കൗൺസിലിൽ അഫലിയേറ്റ് ചെയ്ത് 739 ലൈബ്രറികൾ ഉണ്ട്. ജില്ലയിലെ അംഗ  ലൈബ്രറികൾക്കാവശ്യമായ ഗ്രാൻറ്, സാംസ്കാരിക പ്രവർത്തനം നടത്താനുള്ള മാർഗ നിർദ്ദേശം എന്നിവ നൽകുന്നു.

കണ്ണൂർ ജില്ലാ കൗൺസിലിന്റെ ആസ്ഥാനം സ്ഥിതി ചെയ്യുന്നത് കണ്ണൂർ നഗരത്തിലെ കാൽടെക്സ് ജംഗ്ഷനിലാണു്.
നീലവെളിച്ചം

വൈക്കം മുഹമ്മദ് ബഷീർ എഴുതിയ പ്രസിദ്ധമായൊരു ചെറുകഥയാണ് **നീലവെളിച്ചം**.  കഥാകൃത്തിന്റെ ജീവിതത്തിലെ അത്ഭുതസംഭവങ്ങളിൽ ഒന്ന് എന്ന ആമുഖത്തോടെ തുടങ്ങുന്ന ഈ കഥ, പ്രേതബാധക്കു കുപ്രസിദ്ധി കിട്ടിയിരുന്ന ഒരു വീട്ടിൽ താമസിക്കേണ്ടിവന്ന ചെറുപ്പക്കാരനായ ഒരെഴുത്തുകാരനും ആ വീടിനെ ആവേശിച്ചിരുന്നതായി വിശ്വസിക്കപ്പെട്ടിരുന്ന പെൺകുട്ടിയുടെ പ്രേതവും തമ്മിൽ രൂപപ്പെടുന്ന ആർദ്രമായ ആത്മബന്ധത്തിന്റെ കഥയാണ്.  ഈ കഥ വികസിപ്പിച്ച് ഭാർഗ്ഗവീനിലയം എന്ന പേരിൽ ബഷീർ തന്നെ എഴുതിയ തിരക്കഥ ആധാരമാക്കിയുള്ള ചലച്ചിത്രവും പ്രസിദ്ധമാണ്.

## കഥ
### വാടകവീട്
താമസിക്കാൻ ഇടമന്വേഷിച്ചു നടന്ന പാവപ്പെട്ട എഴുത്തുകാരന്, അവിചാരിതമായി താരതമ്യേന കുറഞ്ഞ വാടകക്കു ഒരു വീട് തരപ്പെടുന്നു. രണ്ടു മാസത്തെ വാടക മുൻകൂർ കൊടുത്ത് പുതിയ വീട്ടിലേക്കു താമസം മാറിയ ശേഷമാണ് അത് പ്രേതബാധയുടെ പേരുദോഷം വീണ വീടാണെന്ന വിവരം അയാൾ അറിഞ്ഞത്.  'ഭാർഗ്ഗവീനിലയം' എന്നു പേരുള്ള ആ ഇരുനിലവീടിനു പിന്നിലെ കിണറ്റിൽ ചാടി, ഭാർഗ്ഗവി എന്ന യുവതി പ്രേമനൈരാശ്യം മൂലം ആത്മഹത്യ ചെയ്തിരുന്നു.  ഭാർഗ്ഗവിയുടെ പ്രേതം ആ വീട്ടിൽ താമസിക്കാനെത്തുന്നവരെ, പ്രത്യേകിച്ച് പുരുഷന്മാരെ, ഉപദ്രവിച്ചിരുന്നതായി വിശ്വസിക്കപ്പെട്ടിരുന്നു.

### താമസം
ഇതെല്ലാമറിഞ്ഞിട്ടും മറ്റു വഴിയില്ലാത്തതിനാൽ പുതിയ വീട്ടിൽ തന്നെ താമസിക്കാൻ തീരുമാനിച്ച എഴുത്തുകാരൻ, ഭാർഗ്ഗവിയുടെ ആത്മാവിനു ഹൃദയം തുറന്ന് തന്റെ പരാധീനതകൾ പറയുന്നു.  താമസിക്കാൻ വേറെ ഇടമില്ലാത്ത തന്റെ അവസ്ഥയും കഴുത്തു ഞെരിച്ചു കൊന്നാൽ ആരും ചോദിക്കാനില്ലാത്ത പാവമാണു താനെന്നും അയാൾ അവളെ അറിയിക്കുന്നു. തനിക്കൊപ്പം അവൾക്കും ആ വീട്ടിലുള്ള അവകാശം അംഗീകരിച്ചു കൊടുക്കുന്ന അയാൾ തന്നെ ഉപദ്രവിക്കാതെ ആ വീട്ടിൽ താമസിക്കാൻ അനുവദിക്കണമെന്ന് അവളോട് അപേക്ഷിക്കുന്നു. അങ്ങനെ പുതിയവീട്ടിൽ താമസം തുടർന്ന എഴുത്തുകാരൻ തന്റെ സംഗീതാസ്വാദനത്തിലും സാഹിത്യസപര്യയിലും പോലും ഭാർഗ്ഗവിയുടെ ആത്മാവിനെ പങ്കാളിയാക്കി.  ആ വിധം വളർന്ന നിത്യപരിചയം, അവളുടെ സാന്നിദ്ധ്യം പ്രത്യേകം ശ്രദ്ധിക്കാതിരിക്കാൻ മാത്രം അയാൾക്ക് സാധാരണമായിത്തീർന്നു.  
### 'അത്ഭുതം'
അങ്ങനെയിരിക്കെ ഒരു രാത്രി വൈകിയിരുന്ന് വികാരസാന്ദ്രമായ ഒരു കഥ എഴുതിക്കൊണ്ടിരിക്കെ, അയാളുടെ ഹറിക്കേൻ വിളക്ക് കരിന്തിരി കത്തി കെട്ടു.  വിളക്കിലൊഴിക്കാൻ എണ്ണയന്വേഷിച്ച് സുഹൃത്തുക്കളുടെ താമസസ്ഥലത്തു പോയ എഴുത്തുകാരൻ, ലോകമെല്ലാം മങ്ങിയ നിലാവിന്റെ അവ്യക്തമായ അത്ഭുതത്തിൽ മുങ്ങിക്കിടക്കേ വീട്ടിലേക്കു മടങ്ങി. അകാരണമായി അനുഭവപ്പെട്ട ദുഃഖത്തിന്റെ ദിവ്യഭാരവും സഹതാപവും ('കംപാഷൻ') കൊണ്ട് അയാളുടെ മനസ്സ് അപ്പോൾ നിറഞ്ഞിരുന്നു.  ആ അവസ്ഥയിൽ വീടു തുറന്നു മുകളിലെത്തിയ അയാളെ ഒരത്ഭുതം എതിരേറ്റു.  ഇരുട്ടിൽ താൻ വിട്ടുപോയ മുറിക്കകത്ത് അത്ഭുതകരമായി നിറഞ്ഞുനിന്ന നീലവെളിച്ചം അയാൾ കണ്ടു. എണ്ണയില്ലാതെ കരിന്തിരി കത്തി കെട്ടുപോയിരുന്ന വിളക്കിൽ അപ്പോൾ രണ്ടിഞ്ചുനീളമുള്ള നീലത്തീനാളം ഉണ്ടായിരുന്നു.

എണ്ണയില്ലാതെ അണഞ്ഞുപോയ വിളക്ക് കൊളുത്തിയതാരെന്നും ഭാർഗ്ഗവീനിലയത്തിൽ നീലവെളിച്ചം എവിടന്നുണ്ടായെന്നും ഉള്ള എഴുത്തുകാരന്റെ അതിശയപ്പെടലിൽ കഥ അവസാനിക്കുന്നു.

## 'ഭാർഗ്ഗവീനിലയം'
നീലവെളിച്ചത്തിന്റെ കഥ വികസിപ്പിച്ച് ബഷീർ എഴുതിയ തിരക്കഥയെ ആശ്രയിച്ചുള്ള ഭാർഗ്ഗവീനിലയം എന്ന ചലച്ചിത്രം ഇറങ്ങിയത് 1964-ലാണ്.  സംവിധായകൻ ഏ.വിൻസെന്റിന്റെ ആദ്യചിത്രമായിരുന്നു അത്.  ചിത്രത്തിൽ മുഖ്യ റോളുകൾ അഭിനയിച്ചത് പ്രേം നസീർ, മധു, വിജയനിർമ്മല എന്നിവരായിരുന്നു. ചിത്രം പി. ഭാസ്കര റാവുവിന്റെ ഛായഗ്രഹണത്തിന്റേയും എം.എസ്. ബാബുരാജിന്റെ സംഗീതത്തിന്റേയും പേരിൽ അതു പ്രത്യേകം ശ്രദ്ധിക്കപ്പെട്ടു.  മലയാളത്തിലെ എക്കാലത്തേയും ജനപ്രിയചിത്രങ്ങളിൽ ഒന്നായിരുന്നു അത്.

## അവലംബം


വർഗ്ഗം:മലയാളചെറുകഥകൾ
വർഗ്ഗം:വൈക്കം മുഹമ്മദ് ബഷീർ എഴുതിയ ചെറുകഥകൾ
വർഗ്ഗം:ചലച്ചിത്രമാക്കപ്പെട്ട സാഹിത്യ സൃഷ്ടികൾ
ഗൂഗിൾ വീഡിയോസ്

വീഡിയോ പങ്കു വെക്കുക എന്ന ലക്ഷ്യത്തോടെ  ഗൂഗിൾ പുറത്തിറക്കിയ പദ്ധതിയാണ് **ഗൂഗിൾ വീഡിയോസ്**. യുട്യൂബിന്റെ ഏറ്റെടുക്കലോടെ പിന്നീട് ഗൂഗിൾ വീഡിയോസ് ഒരു വീഡിയോ തിരച്ചിൽ സൈറ്റായി മാറി. ഒടുവിൽ 2012 ആഗസ്റ്റ് 20ന് ഗൂഗിൾ വീഡിയോ പൂട്ടി.

യുട്യൂബിന് സമാനമായ സേവനങ്ങളോടെ യുട്യൂബിനൊരു പ്രതിയോഗി എന്ന നിലക്കാണ് 2005 ജനുവരി 25ന് ഗൂഗിൾ വീഡിയോസ് അവതരിപ്പിക്കപ്പെട്ടത്. പിന്നീട് 2007 ജൂണിൽ ഗൂഗിൾ വീഡിയോ തിരച്ചിൽ ഫലങ്ങളിൽ മറ്റു വീഡിയോ സൈറ്റുകളിൽ നിന്നുള്ള ഫലങ്ങളും ലഭ്യമാകുമെന്ന് ഗൂഗിൾ അറിയിച്ചു. തുടർന്ന് ചിത്രങ്ങൾ തിരയാൻ ഗൂഗിൾ അവതരിപ്പിച്ച ഗൂഗിൾ ഇമേജസിന് സമാനമായ വീഡിയോ തിരയൽ സംവിധാനമായി ഗൂഗിൾ വീഡിയോസ് മാറി. 2009ൽ ഗൂഗിൾ വീഡിയോസിലേക്ക് വീഡിയോകൾ അപ്ലോഡ് ചെയ്യാൻ കഴിയാതെയായി. പിന്നീട് 2011 ഏപ്രിലിൽ ഗൂഗിൾ വീഡിയോസ് പൂട്ടുകയാണെന്ന് ഗൂഗിൾ അറിയിച്ചു. അവസാനം ശേഷിക്കുന്ന വീഡിയോകളെല്ലാം യുട്യൂബിലേക്ക് നീക്കിയ ശേഷം 2012 ആഗസ്റ്റ് 20ന് ഗൂഗിൾ വീഡിയോ പൂട്ടി.

## ഗൂഗിൾ വീഡിയോ പ്ലെയർ

ഗൂഗിൾ വീഡിയോസ് ഉപയോഗിക്കാനുള്ള മറ്റൊരു മാർഗ്ഗമായിരുന്നു **ഗൂഗിൾ വീഡിയോ പ്ലെയർ**. വിൻഡോസ്, മാക് പ്ലാറ്റ്ഫോമുകളിൽ പ്രവർത്തിച്ചിരുന്ന ഈ സോഫ്റ്റ്‌വേർ ഗൂഗിളിന്റെ വീഡിയോ ഫോർമാറ്റായിരുന്ന .ജിവിഐയിലുള്ള വീഡിയോകളെയും .ജിവിപിയിലുള്ള പ്ലേലിസ്റ്റുകളെയുമായിരുന്നു പിന്തുണച്ചിരുന്നത്.

## അവലംബം

## പുറംകണ്ണികൾ
* ഗൂഗിൾ വീഡിയോ
* യുട്യൂബ്

വർഗ്ഗം:ഗൂഗിൾ
വാഴേങ്കട നരസിംഹമൂർത്തി ക്ഷേത്രം

മലപ്പുറം ജില്ലയിലെ തൂതപ്പുഴയുടെ തീരത്തുള്ള ഒരു ചെറുഗ്രാമമായ വാഴേങ്കടയിൽ സ്ഥിതിചെയ്യുന്ന ക്ഷേത്രമാണ് **വാഴേങ്കട നരസിംഹമൂർത്തി ക്ഷേത്രം**. ശാന്തസ്വരൂപനായ നരസിംഹമൂർത്തിയാണ് ഇവിടുത്തെ പ്രതിഷ്ഠ.

## ഐതിഹ്യം
ദ്വാപരയുഗത്തിൽ ശ്രീരാമ ഭക്തനായ ഹനുമാൻ കദളീവനത്തിൽ തപസ്സനുഷ്ടിക്കുന്ന സമയത്ത് ഒരു ഘട്ടത്തിൽ സംസാരശേഷി നഷ്ടപ്പെട്ടു. ലങ്കാദഹന സമയത്ത് മിണ്ടാപ്രാണികൾ വെന്തു മരിച്ചു പോയ പാപമായിരുന്നു ഇതിനു കാരണം.  ദേവർഷി നാരദന്റെ ഉപദേശപ്രകാരം മഹാവിഷ്ണുവിന്റെ അവതാരമായ നരസിംഹത്തെ  പ്രതിഷ്ഠിച്ച് ഉപാസിക്കുകയും തത്ഫലമായി സംസാര ശേഷി തിരിച്ചുകിട്ടുകയും ചെയ്തു. ആയതുകൊണ്ട് ശ്രീ ഹനുമാന് പ്രത്യേക പ്രതിഷ്ഠ ഇല്ലെങ്കിലും ആ സാന്നിദ്ധ്യം ഈ ക്ഷേത്രത്തിൽ നിറഞ്ഞു നിൽക്കുന്നു.

കദളീവാഴയുടെ കടഭാഗത്തു നിന്നും ഹനുമാന് കിട്ടിയ  ഈ വിഗ്രഹത്തെ പ്രതിഷ്ഠിച്ച ഈ സ്ഥലം വാഴക്കട എന്ന പേരിൽ അറിയപ്പെടാൻ തുടങ്ങി. പിൽക്കാലത്ത് ഇത് ലോപിച്ച് വാഴേങ്കട എന്നായി എന്നാണ് വിശ്വാസം.

## മൂലസ്തുതി

:കലിതാഖിലഭക്തകാമജാലം
:കരുണാവർദ്ധിതരംഗലോലനേത്രം
:കാലേയ കലിദോഷ  ശാശ്വതാന്തം
:കദളീമൂലവാസിനം നാരസിംഹം

## ക്ഷേത്രനിർമ്മിതി
കൃഷ്ണശിലയിൽ നിർമിച്ച മഹാവിഷ്ണുവിന്റെ ചതുർബാഹു വിഗ്രഹമാണ്‌ ക്ഷേത്രത്തിൽ പ്രതിഷ്ഠിച്ചിരിക്കുന്നത്. കൈകളിൽ ശംഖ്, ചക്രം, ഗദ, താമര എന്നിവയുണ്ട്. കഴുത്തിനു താഴെ ഗോളകകൊണ്ട് പൊതിഞ്ഞതാണ്.  ദുർഗ്ഗ, ഗണപതി, ശാസ്താവ് എന്നീ ഉപദേവതകളുടെ വിഗ്രഹങ്ങളും ശിലയിലാണ് നിർമിച്ചിട്ടുള്ളത്.

## നിത്യപൂജകൾ

* ഉഷ പൂജ - രാവിലെ 6:30
* ഉച്ച പൂജ - രാവിലെ 8:15
* അത്താഴ പൂജ - രാത്രി 7:15

## ഉത്സവങ്ങൾ
കേരളത്തിനകത്തും പുറത്തുനിന്നുമായി നിരവധി കുട്ടികൾ വിദ്യാരംഭത്തിൽ ഹരിശ്രീ കുറിക്കാൻ നരസിംഹ സന്നിധിയിലെത്താറുണ്ട്.

ക്ഷേത്രത്തിലെ വിശേഷാൽ പരിപാടികളായി ഇടവമാസത്തിലെ അനിഴം നക്ഷത്രം പ്രതിഷ്ഠാദിനമായും തുലാമാസത്തിലെ തിരുവോണം നക്ഷത്രം നരസിംഹഭഗവാന്റെ തിരുനാളായും ധനുമാസത്തിലെ തിരുവോണം മുതൽ എട്ടു ദിവസം ക്ഷേത്രോത്സവമായും  ആഘോഷിച്ചു വരുന്നു.

എല്ലാ വർഷവും തുലാമാസം ഒന്നാം തീയതി ക്ഷേത്രത്തിൽ ലക്ഷാർച്ചന നടത്താറുണ്ട്‌.

## എത്തിച്ചേരുവാനുള്ള വഴി
* തൂത-വെട്ടത്തൂർ റോഡിനരികിലാണ് ക്ഷേത്രം
* ഏറ്റവും അടുത്തുള്ള റെയിൽ‌വേ സ്റ്റേഷൻ  - അങ്ങാടിപ്പുറം - 15 കിലോമീറ്റർ അകലെ
* ഏറ്റവും അടുത്തുള്ള പ്രധാന റെയിൽ‌വേ സ്റ്റേഷൻ - ഷൊർണൂർ - 30 കിലോമീറ്റർ അകലെ
* ഏറ്റവും അടുത്തുള്ള പട്ടണം - പെരിന്തൽമണ്ണ - 12 കിലോമീറ്റർ അകലെ
* ഏറ്റവും അടുത്തുള്ള വിമാനത്താവളം - കോഴിക്കോട് അന്താരാഷ്ട്ര വിമാനത്താവളം - 50 കിലോമീറ്റർ അകലെ
* പെരിന്തൽമണ്ണ-ചെർപ്പുളശ്ശേരി റോഡിൽ തൂതയിൽ നിന്നും പാലക്കാട്‌-കോഴിക്കോട് ദേശീയപാതയിൽ താഴേക്കോട്/കരിങ്കല്ലത്താണിയിൽനിന്നും ക്ഷേത്രത്തിലേക്ക് വരാം

## അവലംബം


വർഗ്ഗം:മലപ്പുറം ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ മഹാവിഷ്ണുക്ഷേത്രങ്ങൾ
വർഗ്ഗം:കേരളത്തിലെ നരസിംഹസ്വാമിക്ഷേത്രങ്ങൾ
മായിപ്പാടി

കാസർഗോഡ് ജില്ലയിലെ മധൂർ ഗ്രാമപ്പഞ്ചായത്തിൽ സ്ഥിതി ചെയ്യുന്ന ഒരു ഗ്രാമമാണ് **മായിപ്പാടി**. സ്വാതന്ത്ര്യപൂർവഘട്ടത്തിലുണ്ടായിരുന്ന കുമ്പള രാജവംശത്തിന്റെ ആസ്ഥാനം ഇവിടെയായിരുന്നു. അതിന്റെ ഭാഗമായ മായിപ്പാടി കൊട്ടാരം ഈ ഗ്രാമത്തിൽ ഇന്നും നിലനിൽക്കുന്നു. ജില്ലാ വിദ്യാഭ്യാസ പരിശീലന കേന്ദ്രമായ ഡയറ്റ് ഇവിടെയാണ്.

വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
ഗുണനിലവാരം

ഒരു വസ്തുവിന്റെയൊ പ്രവൃത്തിയുടെയോ ഫലം ഗുണഭോക്താവിനു സന്തുഷ്ടി നൽകുമ്പോൾ അതിനെ ഗുണനിലവാരമുള്ളതായി പ്രഖ്യാപിക്കപെടുന്നു.
ആയതിനാൽ ഗുണനിലവാരത്തെ നമുക്ക് ഗുണഭോക്തൃ സന്തുഷ്ടി എന്ന് വിളിക്കാം.
ഒരു വസ്തുവിന്റെയൊ  പ്രവൃത്തിയുടെയോ ഘടകങ്ങൾ അഥവാ അതിന്റെ സ്വഭാവങ്ങൾ ഏതൊരു ലക്ഷ്യത്തിനായാണോ ഉന്നയിക്കപെട്ടിട്ടുള്ളത് അത് പൂർത്തീകരിക്കുമ്പോൾ അതിനു ഗുണ നിലവാരമുള്ളതായി പ്രഖ്യാപിക്കപെടുന്നുമുണ്ട്. എന്നാൽ, നമുക്ക് ചില ഉദാഹരണങ്ങൾ ഉദ്ധരിച്ചു നോക്കാം.
ഒന്നാമതായി നമുക്ക് പേന എടുക്കാം. ഒരു രൂപ മുതൽ ഒരു കോടി രൂപ വില വരുന്ന പേനകൾ വരെ നമുക്ക് വാങ്ങാൻ കിട്ടും.. അടിസ്ഥാനമായി ഇവയുടെയെല്ലാം പ്രയോഗം ഒരേ ആവശ്യത്തിന് തന്നെ..എഴുത്ത്.. അല്ലെ? പിന്നെ എന്താണ് മൂല്യങ്ങളിൽ അന്തരം.?
രണ്ടാമതായി നമുക്ക് ഉദാഹരണമായി ഒരു മൊബൈൽ ഫോൺ എടുക്കാം. മേല്പറഞ്ഞ പോലെ അടിസ്ഥാനമായി ആശയ വിനിമയമാണ്‌ അതിന്റെ പ്രവർത്തന മേഖല. എന്നാൽ മറ്റു ചില ഉപയോഗ്യ ഘടകങ്ങൾ കൂടി അതിൽ ഇപ്പോൾ പ്രചാരത്തിൽ വന്നു തുടങ്ങി.
ഇതിൽ നിന്നും നമുക്ക് സംഗ്രഹിക്കാവുന്ന ചില കാര്യങ്ങൾ ചുവടെ ചേർക്കുന്നു.
ഗുണനിലവാരത്തിന് രണ്ടു ഘടകങ്ങൾ ഉണ്ട്. ഒന്ന് -ഈ വസ്തു/ പ്രവൃത്തി  എന്തിനു വേണ്ടിയാണോ സൃഷ്ടിക്കപ്പെട്ടത്,(പേനയ്ക്ക്-എഴുത്ത്,ഫോണിനു-ആശയ വിനിമയം) അതിന്റെ ഫലപ്രാപ്തി. രണ്ടു ഗുണഭോക്താവിന്റെ വ്യക്തിപരമായ ഇഷ്ടങ്ങൾ (നിറം,ഭാരം,വില, ആകാരം,ആകർഷണീയത), ഈ രണ്ടു പ്രമാണങ്ങളെ അടിസ്ഥാനമാക്കിയാണ് അതിന്റെ ഗുണം അല്ലെങ്കിൽ ഗുണനിലവാരം നിർണ്ണയിക്കുന്നത്..

ഗുണനിലവാരം അല്ലെങ്കിൽ ഗുണം എന്ന് പറയുന്നത് ആവശ്യ നിർവഹണം മാത്രമല്ല.
ഉപഭോക്താവിനു സംത്രുപ്തി ലഭിക്കുമ്പോൾ ആണ് ആ വസ്തുവിനെ അല്ലെങ്കിൽ പ്രവൃത്തിയെ ഗുണ നിലവാരമുള്ളതായി പ്രഖ്യാപിക്കപ്പെടുന്നത്.

* ഗുണഭോക്തൃ സംപ്ത്രുതി വ്യതിച്ചലനീയമാണ്..
ആദിമൂലിയാടൻ

200px|thumb|ആദിമൂലിയാടൻ തെയ്യം
ഉത്തരകേരളത്തിൽ കെട്ടിയാടുന്ന ഒരു തെയ്യം ആണ് **ആദിമൂലിയാടൻ**. വടക്കെ മലബാറിലെ തീയ്യ സമുദായത്തിൽപ്പെട്ടവരുടെ പ്രധാന ആരാധനാമൂർത്തിയാണ് ആദിമൂലിയാടൻ. രൂപത്തിൽ വയനാട്ടുകുലവൻ തെയ്യവുമായി വളരെയധികം സാമ്യമുണ്ട്.

## പ്രധാനപ്പെട്ട ആദിമൂലിയാടൻ കാവുകൾ
കണ്ണൂർ ചാലയിലെ പുതിയാണ്ടി ആദിമൂലിയാടൻ ക്ഷേത്രം, കണ്ണൂർ ചാലയിലെ തന്നെ കൊറ്റംകുന്ന് ആദിമൂലിയാടൻ ക്ഷേത്രം തുടങ്ങിയവയാണ് പ്രധാനപ്പെട്ട ആദിമൂലിയാടൻ കാവുകൾ

## അവലംബം

## പുറത്തേക്കുള്ള കണ്ണികൾ
*  ചാലയിലെ പുതിയാണ്ടി ആദിമൂലിയാടൻ ക്ഷേത്രം

വർഗ്ഗം:തെയ്യങ്ങൾ
ചെങ്കോട്ട (വിവക്ഷകൾ)

* ചെങ്കോട്ട, ഡെൽഹി
* ആഗ്ര കോട്ട
* ചെങ്കോട്ട (തമിഴ്‌നാട്)
ഫ്രീഡം ചപ്പാത്തി

കേരളത്തിലെ ജയിലുകളിലെ തടവുകാർ ഉണ്ടാക്കി വിൽക്കുന്ന ചപ്പാത്തിയാണ് **ഫ്രീഡം ചപ്പാത്തി**.  പത്തെണ്ണമുള്ള പാക്കറ്റുകളിലായും ഇതു ലഭിക്കും .ഇരുപത് രൂപയാണ് പത്തെണ്ണത്തിന് വില . രണ്ടുതരം കറികളുമുണ്ടാകും. വെജിറ്റബിൾ കറിയും മുട്ടക്കറിയും. കണ്ണൂർ സെൻട്രൽ ജയിലിൽ നിന്നും ലഭിക്കുന്ന ചപ്പാത്തി **മലബാർ ഫ്രീഡം ചപ്പാത്തി** എന്ന പേരിലാണ് അറിയപ്പെടുന്നത്.  കണ്ണൂർ സെൻട്രൽ ജയിൽ കവാടത്തിനരികിൽ ദേശീയപാതയോരത്തു പ്രത്യേക കൗണ്ടർ ഉണ്ടാക്കിയാണു വിൽപ്പന നടത്തി വരുന്നത്. പൂജപ്പുര, വിയ്യൂർ സെൻട്രൽ ജയിലുകൾക്കും കോഴിക്കോട് ജില്ലാ ജയിലിനും പിന്നാലെയാണ് കണ്ണൂർ സെൻട്രൽ ജയിലും ഈ പരിപാടി തുടങ്ങിയത്. പൂജപ്പുരയിൽനിന്ന് **പൂജപ്പുര**, വിയ്യൂരിൽനിന്ന് **ഫ്രീഡം**, കോഴിക്കോട്ടുനിന്ന് **സാന്ത്വനം** കൊച്ചിയിലെ ചിറ്റേത്തുകരയിൽ നിന്നും **മെട്രോ** എന്നീ പേരുകളിലാണ് ചപ്പാത്തി വില്പനയ്‌ക്കെത്തിയിട്ടുള്ളത്. പൂജപ്പുര ജയിലിൽ നിന്നും കോഴിക്കറിയും ലഭ്യമാവുന്നു. 

## അവലംബം

വർഗ്ഗം:ഭക്ഷണം
സാക്സഫോൺ

അകം പൊള്ളയായതും നിശ്ചിത സ്ഥാനങ്ങളിൽ സുഷിരങ്ങളോ വാൽവുകളോ ഉള്ളതുമായ കുഴലുള്ള വളഞ്ഞ ഒരു സുഷിര വാദ്യം ആണ് **സാക്സഫോൺ** (Saxophone). ക്ലാർനെറ്റിന്റെ പോലെ ഒരു റീഡ് ഉപയോഗിച്ചാണു ഇത് ഉപയോഗിക്കുന്നത് . മൌത്ത്പീസ് ചുണ്ടുകളോടു ചേർത്തുവച്ച് കാറ്റൂതിക്കടത്തിയാണ് നാദം പുറപ്പെടുവിക്കുന്നത്. ചുണ്ടിന്റെ ചലനത്തിലൂടെയും സുഷിരങ്ങളുടെ/ വാൽവുകളുടെ നിയന്ത്രണത്തിലൂടെയും നാദവ്യതിയാനം സൃഷ്ടിക്കുവാൻ സാധിക്കും. ഇതിന്റെ വാൽവിൽ ഘടിപ്പിച്ചിട്ടുള്ള ബട്ടണുകളിൽ വിരലമർത്തിയാണ് സ്വരനിയന്ത്രണം സാധ്യമാക്കുന്നത്.

1846ൽ ബെൽജിയം രാജ്യക്കാരനായിരുന്ന Adolphe Sax ആണു ഇതു ആദ്യമായി രൂപപ്പെടുത്തിയത്. വളരെ ഉയർന്ന ശബ്ദത്തിൽ കേൾക്കുവാൻ രൂപപ്പെടുത്തിയ ഈ ഉപകരണം ആദ്യം മിലിട്ടറിയിൽ ആണു ഉപയോഗിച്ചിരുന്നത്. ആദ്യം മുതൽ തന്നെ ലോഹ നിർമിതമായ ട്രംപറ്റുകളാണ് ഉണ്ടായിരുന്നത്. പിൽക്കാലത് ഇത് എല്ലാ രീതിയിലുള്ള സംഗീത പരിപാടികളിലും ഉപയോഗിചു വന്നു. ഇപ്പോൾ ഓർക്കസ്ട്രയിലും ജാസിലും ഓപ്പറയിലും നൃത്തത്തിലുമെന്നപോലെ സൈനികസംഗീതത്തിലും ഇതുപയോഗിച്ചുവരുന്നു.

## Gallery

File:CurvedSopranoAltoTenorSaxophoneComparison.jpg|From left to right, an E alto saxophone, a curved B soprano saxophone, and a B tenor saxophone
File:ConnCMelodySax.JPG|A straight-necked Conn C melody saxophone (Conn New Wonder Series 1) with a serial number that dates manufacture to 1922
File:KeilwerthAltoSax.JPG|Vintage silver-plated 'Pennsylvania Special' alto saxophone, manufactured by Kohlert & Sons for Selmer
File:Conn6M1.JPG|Conn 6M "Lady Face"


വർഗ്ഗം:സുഷിരവാദ്യങ്ങൾ
വർഗ്ഗം:സൈനികസംഗീതം
വർഗ്ഗം:നാവികസേന സംഗീതം
യെല്ലോസ്റ്റോൺ ദേശീയോദ്യാനം

ലോകത്തിലെ ആദ്യത്തെ ദേശീയോദ്യാനമാണ് **യെല്ലോസ്റ്റോൺ ദേശീയോദ്യാനം**. യു.എസ്. കോൺഗ്രസ് ഉദ്യാനമായി സ്ഥാപിച്ച ഈ പ്രദേശം അന്നത്തെ അമേരിക്കൻ പ്രസിഡന്റായിരുന്ന യുള്ളിസസ് എസ്. ഗ്രാന്റ് 1872 മാർച്ച് ഒന്നിന് ഒപ്പിട്ടു നിയമമാക്കി. പ്രധാനമായും അമേരിക്കൻ സംസ്ഥാനമായ വയമിങിൽ സ്ഥിതി ചെയ്യുന്ന 8983 ചതുകരശ്ര കിലോമീറ്റർ വിസ്തീർണ്ണമുള്ള ഈ ഉദ്യാനം അയൽ  സംസ്ഥാനങ്ങളായ ഐഡാഹോയിലേയ്ക്കും മൊണ്ടാനയിലേയ്ക്കും പരന്നു കിടക്കുന്നു. 300ലധികം ഉഷ്ണജലപ്രവാഹങ്ങളുള്ള ഈ ഉദ്യാനം യുനസ്കോയുടെ ലോക പൈതൃകപ്പട്ടികയിൽ ഉൾപ്പെടുന്നു. ഈ ഉദ്യാനത്തിന്റെ മറ്റാകർഷണങ്ങൾ ഓൾഡ് ഫെയ്ത്ഫുൾ ഉഷ്ണജലപ്രവാഹവും, യെല്ലോസ്റ്റോൺ തടാകവും,  യെല്ലോസ്റ്റോൺ കാൾഡേറ അഗ്നിപർവ്വതവുമാണ്.

## ജൈവവൈവിധ്യം
1700-ഓളം വർഗ്ഗത്തിൽപ്പെടുന്ന മരങ്ങളുള്ള ഈ ഉദ്യാനത്തിൽ 60 ഇനം സസ്തനികളും 311 ഇനം പക്ഷികളുമുണ്ട്. വില്ലോമരങ്ങളും ഫിർമരങ്ങളും നിറഞ്ഞ ഈ ഉദ്യാനത്തിൽ സാൻഡ് വെർബേന എന്ന അപൂർവ്വയിനം ചെടിയും കാണപ്പെടുന്നു. ഈ ഉദ്യാനത്തിലെ ഉഷ്ണജലപ്രവാഹത്തിൽ കാണപ്പെടുന്ന തെർമ്മസ് അക്വാറ്റിക്കസ് എന്ന അപൂർവ്വയിനം ബാക്ടീരിയ പോളീമെറെസ് ചെയിൻ റിയാക്ഷന്റെ ഭാഗമായി ഡി.എൻ.എ പകർത്തുന്നതിൽ അത്യന്തം സഹായകമാണ്, ഈ ദേശിയോദ്യാനം ചാരനരികൾക്കും ഗ്രിസ്ലി കരടികളക്കും പ്രസിദ്ധമാണ്.
## അവലംബം

## പുറത്തേയ്ക്കുള്ള കണ്ണികൾ

* യു.എസ്. ജിയോളൊജിക്കൽ സർവേ ഫോട്ടോഗ്രാഫിക്ക് ലൈബ്രറി 
* യെല്ലോസ്റ്റോൺ ദേശീയോദ്യാനത്തിന്റെ ഔദ്യോഗിക വെബ്സൈറ്റ്
* 
* 
* 

വർഗ്ഗം:അമേരിക്കൻ ഐക്യനാടുകളിലെ ലോകപൈതൃകകേന്ദ്രങ്ങൾ
വർഗ്ഗം:അമേരിക്കൻ ഐക്യനാടുകളിലെ ദേശീയോദ്യാനങ്ങൾ
ദാഹശമനി

കുടിക്കാനായി നൽകുന്ന തിളപ്പിച്ചാറിയ വെള്ളത്തിൽ രുചിക്കും നിറത്തിനും ഉപയോഗിക്കുന്ന വസ്തുക്കളാണ് **ദാഹശമനികൾ**. പതിമുഖം,ജീരകം,രാമച്ചം തുടങ്ങിയവ ദാഹശമനികളായി ഉപയോഗിക്കുന്നു. പതിമുഖം വെള്ളത്തിന് നിറം നൽകുന്നു. ആയുർവേദത്തിലെ പല മരുന്നുകൂട്ടുകളും ദാഹശമനികളായി ഉപയോഗിക്കാറുണ്ട്.

വർഗ്ഗം:പാനീയങ്ങൾ
ശ്രീ ചൊവ്വ മഹാശിവക്ഷേത്രം

കണ്ണൂർ ജില്ലയിലെ പ്രധാനപ്പെട്ട ക്ഷേത്രങ്ങളിലൊന്നാണ് ***ശ്രീ ചൊവ്വ മഹാ ശിവക്ഷേത്രം***. കണ്ണൂർ പട്ടണത്തിൽ നിന്നും തെക്ക് ഭാഗത്തായി കണ്ണൂർ-കോഴിക്കോട് റൂട്ടിൽ , ദേശീയപാത 66 കടന്നു പോകുന്ന മേലെചൊവ്വ എന്ന പ്രദേശത്താണ് ഈ ക്ഷേത്രം സ്ഥിതിചെയ്യുന്നത്.  പ്രധാന ദേവത പാർവ്വതീസമേതനായ ശിവൻ ആണെങ്കിലും വിഷ്ണു , മഹാദേവി തുടങ്ങിയ ദേവതകൾക്കും തുല്യ പ്രാധാന്യമുണ്ട്. 

## ഐതിഹ്യം
ദ്വാപര യുഗത്തിൽ കണ്വമഹർഷി പ്രതിഷ്ഠ നടത്തിയതാണ് ഈ ക്ഷേത്രം. കണ്വമഹർഷിയിൽ നിന്നാണ് കണ്ണൂരിന് പ്രസ്തുത നാമം വരാൻ കാരണം  എന്നൊരു വിശ്വാസവുമുണ്ട്. കടലായി ശ്രീകൃഷ്ണനുമായി ബന്ധപ്പെട്ട്, ശ്രീകൃഷ്ണൻ=കണ്ണൻ,കണ്ണൻറെ ഊര്,ഊര്=നാട് എന്ന അർത്ഥത്തിൽ കണ്ണൂര് എന്ന നാമം വന്നു എന്നും പറയുന്നുണ്ട്.

## ഉപദേവതകൾ
* വിഷ്ണു
* അയ്യപ്പൻ
* ഗണപതി
* സുബ്രഹ്മണ്യൻ
* ഭഗവതി 

## പുറത്തേക്കുള്ള കണ്ണികൾ
* Sree Chovva Maha Shiva Temple, Kannur 

വർഗ്ഗം:കണ്ണൂർ ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ ശിവക്ഷേത്രങ്ങൾ
ചുവന്നകിൽ

30 മീറ്ററോളം ഉയരം വയ്ക്കുന്ന **ചുവന്നകിൽ** ഇന്തോ-ബർമ്മയിലും പശ്ചിമഘട്ടത്തിലും നനവാർന്ന നിത്യഹരിത-അർദ്ധനിത്യഹരിതവനങ്ങളിൽ കാണുന്നു. . **അകിൽ, ചന്ദനവേപ്പ്, കരടി, മലവേപ്പ്** എന്നെല്ലാം പേരുകളുണ്ട്. ഇല പൊഴിക്കും വൃക്ഷമാണ്. തായ്‌ലാന്റിലെ ഫ്രാ(Phrae) സംസ്ഥാനത്തെ ദേശീയവൃക്ഷമാണ് ചുവന്നകിൽ. വിത്തുവഴിയാണ് വംശവർദ്ധന. മുറിച്ചമരത്തിനു ചുവട്ടിൽനിന്നും പുതിയചെടിമുളച്ചുവരും. മുറിച്ചയുടനെയുള്ള മരത്തിന് ഒരു സുഗന്ധമുണ്ട്. തടിയിൽ നിന്നും ഒരു പശ ഊറിവരാറുണ്ട്. മൂത്തകായ പൊട്ടുമ്പോൾ പുറത്തുവരുന്ന വിത്തുകൾക്ക് ചിറകുകളുണ്ട്.

## ഗുണങ്ങൾ
ചുവപ്പുരാശിയുള്ള തടി അറുക്കാനും പണിയാനും എല്ലാം നല്ലതാണ്. സംഗീതോപകരണങ്ങൾ ഉണ്ടാക്കാൻ നല്ല തടിയാണ്. വിറകായും ഉപയോഗിക്കുന്നു. ഇലയിലും തടിയിലും ടാനിൻ അടങ്ങിയിട്ടുണ്ട്. വാഴയുടെയും പേരയുടെയും നാരകത്തിന്റെയുമെല്ലാം ഇടവിളയായി നട്ടുപിടിപ്പിച്ചുവരുന്നു. ഇലകൾക്കും തടിയ്ക്കും പൂക്കൾക്കുമെല്ലാം ഔഷധഗുണം കൂടാതെ ജൈവകീടനാശിനിയായും ഉപയോഗമുണ്ട്.

## ഔഷധഗുണങ്ങൾ
എല്ലുപൊട്ടലിനും വയറിളക്കത്തിനും ചുവന്നകിൽ ഔഷധമാണ്. ഇലകൾക്കും പലവിധ ഔഷധഗുണമുണ്ട്. തിളപ്പിച്ച ഇല രക്തശുദ്ധിക്ക് ഉപയോഗിക്കുന്നു.

## മറ്റു ഭാഷകളിലെ പേരുകൾ
Chittagong Wood, Indian Redwood • Hindi: चिकरासी Chikrasi • Manipuri: তাঈমৰেঙ Taimareng • Telugu: Kondavepa • Tamil: மலை வேப்பு Malei veppu • Kannada: Kalgarike • Malayalam: Suvannakil • Bengali: Chikrassi • Assamese: Boga-poma 
*(ഇന്റർനെറ്റിലെ പലയിടത്തുനിന്നും ശേഖരിച്ച പേരുകളാണിവ, തെറ്റുകളുണ്ടായേക്കാം)*

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://www.flowersofindia.net/catalog/slides/Chikrasi.html
* http://keys.trin.org.au/key-server/data/0e0f0504-0103-430d-8004-060d07080d04/media/Html/taxon/Chukrasia_tabularis.htm 
* http://ijt.sagepub.com/content/30/1/21.abstract?rss=1 ഔഷധഗുണങ്ങൾ
* http://www.iucnredlist.org/details/32651/0
* http://davesgarden.com/guides/pf/go/193053/

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:കേരളത്തിലെ സസ്യജാലം
സെന്റ് ജോസഫ്സ് ഫൊറോന ദേവാലയം, കൊടകര

**കൊടകര സെ. ജോസഫ്സ് ഫൊറോന പള്ളി** കൊടകര ജംഗ്ഷനിൽ ദേശീയപാത 47 ലെ മേല്പ്പാലത്തിനു സമീപം സ്ഥിതി ചെയ്യുന്നു. വിശുദ്ധ യൌസേപ്പ് പിതാവിന്റെ നാമധേയത്തിലുള്ള ഈ ദേവാലയം പ്രദേശത്തെ സ്വതന്ത്ര ഇടവക പള്ളിയായി കരുതുന്നു. 1964ൽ സീറോ മലബാർ കത്തോലിക്കാ സമുദായത്തിന്റെ നിയന്ത്രണത്തിൽ നിർമ്മാണം തുടങ്ങിയ പള്ളി 1970ൽ കൊടകര പരിസരത്തെ സ്വതന്ത്ര ഇടവക പള്ളിയായി ഉയർത്തപ്പെട്ടു. പള്ളിക്കുസമീപത്തായി സഭയുടെ മേൽനോട്ടത്തിൽ പ്രവർത്തിക്കുന്ന സെ. ഡോൺ ബോസ്കോ സ്കൂളും, ഓർഫണേജും, ഹോളി ഫാമിലി വിമൻസ് കോളേജും ഉണ്ട്.

വർഗ്ഗം:തൃശ്ശൂർ ജില്ലയിലെ ക്രിസ്ത്യൻ പള്ളികൾ
കൊടകര മഹല്ല് ജുമാ-അത്ത്

കൊടകര പഞ്ചായത്തിലെ ഏക മുസ്ലിം ദേവാലയമാണ്‌ കൊടകര മഹല്ല് ജുമാ-അത്ത്. കൊടകരയിലെ മുസ്ലിം മതവിഭാഗത്തിന്റെ ആരാധനാകേന്ദ്രമായ ഈ പള്ളി 1969ൽ സ്ഥാപിക്കപ്പെട്ടു.

വർഗ്ഗം:തൃശ്ശൂർ ജില്ലയിലെ മുസ്ലീം പള്ളികൾ
കൊട്ടുവള്ളിക്കാട്

എറണാകുളം ജില്ലയിൽ വടക്കേക്കര പഞ്ചായത്തിൽ  വടക്ക്പടിഞ്ഞാറേ അറ്റത്തുള്ള ഒരു ചെറിയ ഗ്രാമമാണ് **കൊട്ടുവള്ളിക്കാട്**. വടക്കൻ പറവൂരിനും കൊടുങ്ങല്ലൂരിനും മധ്യത്തിലാണ്‌ കൊട്ടുവള്ളിക്കാട് സ്ഥിതി ചെയ്യുന്നത്.

## അവലംബം
ആത്മവിദ്യ

വിവിധ ഉപനിഷത്തുകളിലായി പ്രഖ്യാപിതമായ ഒരു മൂല തത്ത്വമാണ് **ആത്മവിദ്യ**. വിദ്യകളിൽ വെച്ച് ഏറ്റവും ശ്രേഷ്ഠമായ വിദ്യയാണിതെന്ന് ഉപനിഷത്തുകളിൽ പറഞ്ഞിരിക്കുന്നു.  നാസ്തികനിലും ആസ്തികനിലും ഒരുപോലെ ജീവിതസന്തുലനം കാത്തു സൂക്ഷിക്കുന്നത് ആത്മവിദ്യയുടെ പ്രത്യക്ഷമോ പരോക്ഷമോ ആയ പ്രഭാവമാണെന്ന് വിശ്വസിക്കുന്നു. പ്രകൃതിയെ സൂക്ഷ്മമായി നിരീക്ഷിക്കാനും അതിന്റെ ഫലം മുങ്കൂട്ടി കാണാനും അതിനനുസരിച്ച് ജീവിതസാഹചര്യങ്ങളെ ക്രമപ്പെടുത്താനും ആത്മവിദ്യ പഠിച്ചെടുത്ത ഒരാൾക്ക് കഴിയുമെന്ന് ഉപനിഷത്ത് പറയുന്നു. ഇത് **മനുഷ്യവിദ്യ** എന്നും "ശുദ്ധവിദ്യ"എന്നും അറിയപ്പെടുന്നു.

ആത്മവിദ്യയാർജ്ജിച്ച ഒരുവ്യക്തിക്കുമാത്രമേ പ്രകൃതിയെ - തത്ജ്ജന്ന്യമായ ഗുണങ്ങളെ (സ്വഭാവങ്ങളെ) - സൂക്ഷ്മമായി നിരീക്ഷിക്കാനും അവയുടെ ഫലം മുൻകൂട്ടി നിശ്ചയിക്കാനും കഴിയുകയുള്ളു.
നിരീക്ഷണപാടവമുള്ളവരും, സ്വന്തം അനുഭവങ്ങളിൽ നിന്നും മറ്റുള്ളവരുടെ അനുഭവങ്ങളിൽ നിന്നും പാഠം ഉൾക്കൊള്ളുന്നവരും ആയ വ്യക്തികൾ നാസ്തികരായിരുന്നാലും അവരിൽ ആത്മവിദ്യ പരോക്ഷമായി കുടികൊള്ളും. എന്നാൽ ആസ്തികരിൽ ഈശ്വരവിശ്വാസവും, ഈശ്വരകൃപയും ഉണ്ടെങ്കിൽ ഈവിദ്യ വളരെ വേഗം കൈവരും! നസ്തികരെ അപേക്ഷിച്ച് ആസ്തികരിൽ ആത്മവിദ്യ സുവ്യക്തവും ദൃഢവുമാണ്.
ആത്മീയതയെക്കുറിച്ചും, വിവിധ മതങ്ങളെക്കുറിച്ചും സ്വാമി വിവേകാനന്ദനോളം വ്യക്തമായിപ്പറഞ്ഞവർ ഒരുപക്ഷെ ആരും തന്നെയുണ്ടാവില്ല! 

മഹാസത്യാരാധകനായ ഗാന്ധിജി വിവക്ഷിച്ച ’സത്യവും’ ഇതായിരുന്നു!
പാലക്കയംതട്ട്

കണ്ണൂർ ജില്ലയിലെ നടുവിൽ പഞ്ചായത്തിൽ ഉൾപ്പെടുന്ന സ്ഥലമാണ് **പാലക്കയംതട്ട്**. പശ്ചിമഘട്ടമലനിരകൾ ഉൾപ്പെടുന്ന ഈ പ്രദേശം പരിസ്ഥിതി ദുർബല പ്രദേശം കൂടിയാണ്. അപൂർവയിനം ഔഷധസസ്യങ്ങളും പക്ഷികളും ജീവജാലങ്ങളും ഈ പ്രദേശത്തുണ്ട് . **പാലക്കായ് മരം തട്ട്** ആണ് പിന്നീട് പാലക്കയം തട്ട് ആയതെന്ന് പറയപ്പെടുന്നു. നടുവിൽ ടൗണിൽ നിന്ന് മണ്ടളം ജംഗ്ഷൻ വഴി പാലക്കയംതട്ടിലെത്താം. വലിയതോതിലുള്ള വിനോദ സഞ്ചാരികളുടെ വരവ് ഈ ജൈവവൈവിധ്യ പ്രധാനമായ സ്ഥലത്തിന് ഇപ്പോൾ ഭീഷണിയായിട്ടുണ്ട്.താഴ്‌വാരത്തുള്ള അയ്യന്മട ഗുഹകൾ സ്ഥിതി ചെയ്യുന്നു.

## എത്തിച്ചേരാൻ
തളിപ്പറമ്പുനിന്നും കൂർഗ് പാതയിൽ 28 കിലോമീറ്റർ അകലെയാണ് പാലക്കയം തട്ട്. കൂർഗ് പാതയിൽ കാഞ്ഞിരങ്ങാട്, ഒടുവള്ളി വഴി നടുവിൽ എത്താം. അവിടെ നിന്ന് ഇടത്തോട്ട് തിരിഞ്ഞ് മണ്ടളം എന്ന സ്ഥലത്തുനിന്നും 5 കിമി കയറ്റം കയറണം പാലക്കയത്ത് എത്തുവാൻ. പലരും ജീപ് സർവീസ് ആണ് ഉപയോഗിക്കുന്നതെങ്കിലും ഒരുവിധം എല്ലാ ഇടത്തരം-ചെറു വാഹനങ്ങളും  പാലക്കയം വരെ എത്തും.

## അവലംബം

വർഗ്ഗം:കണ്ണൂർ ജില്ലയിലെ വിനോദസഞ്ചാര കേന്ദ്രങ്ങൾ
ഒടുവള്ളി

കണ്ണൂർ ജില്ലയിലെ തളിപ്പറമ്പിനും ആലക്കോടിനും ഇടയിലുള്ള സ്ഥലമാണ് **ഒടുവള്ളി**. ചപ്പാരപ്പടവ് ഗ്രാമപഞ്ചായത്തിലാണ് ഒടുവള്ളി സ്ഥിതിചെയ്യുന്നത്.
## അവലംബം


വർഗ്ഗം:കണ്ണൂർ ജില്ലയിലെ ഗ്രാമങ്ങൾ
കരുവൻചാൽ

കണ്ണൂർ ജില്ലയിലെ നടുവിൽ ഗ്രാമപഞ്ചായത്തിലെ   ഒരു പ്രദേശമാണ് **കരുവൻചാൽ** അഥവാ **കരുവഞ്ചാൽ**.

## അവലംബം


വർഗ്ഗം:കണ്ണൂർ ജില്ലയിലെ ഗ്രാമങ്ങൾ